Offentliggørelse af hovedpunkterne i beslutningerne om støtte i henhold til forordning (EF) nr. 1164/94 om oprettelse af Samhørighedsfonden

(1999/C 244/01)

LISTE OVER PROJEKTERNE

>TABELPOSITION>

PROJEKT Nr.: 97/11/61/009

1. Projektets titel

Medio Ambiente Urbano en Cataluña (Bymiljøprojekt i Katalonien)

2. Myndighed, der er ansvarlig for ansøgningen

2.1. Navn: Dirección General de Análisis y Programación Presupuestaria

2.2. Adresse: Po de la Castellana 162 E - 28071 Madrid

3. Myndighed, der er ansvarlig for projektets gennemførelse

3.1. Navn: Comité del Fimma ( Po Castellana 162, E - 28071 Madrid ) Ayuntamiento de Mataró ( C/Pablo Iglesias, 63, Mataró ) Ayuntamiento de Tarragona ( Pl. de la Font 1, Tarragona )

4. Sted

4.1. Medlemsstat: Spanien

4.2. Region: Katalonien

5. Beskrivelse

A. Foranstaltninger i Mataró

Projekt nr. 1: Miljøgenopretning, skovbeplantning og forbedringer i Parc Central i Mataró

Dette byplanægningsarbejde er omfattet af rammeplanen, Plan General de Mataró, og gennemføres som sådan af kommunalrådet i Mataró. Den pågældende park, Parc Central, med et areal på 27406 m2 skal udvides til 138303 m2.

Projektet skal gennemføres i to faser (1A og 1B). Hver fase svarer til de sektorer, inden for hvilke arbejdet skal udføres. Der er tale om forskellige arbejder, hvilket skyldes topografien og landskabet langs den vej, Camino de Diagonal, der går igennem området.

- Foranstaltning nr. 1 (fase 1A): Der skal anlægges en stor eng, der vil blive beplantet med lokale træsorter (f.eks. forskellige poppelarter). Vejen til engen vil blive asfalteret.

Resultatet af denne fase bliver et åbent område med et udsigtspunkt og muligheder for rekreation og skovture i tilknytning til byens messeområde.

- Foranstaltning nr. 2 (fase 1B): Der er her tale om en allé, som skal forbinde parkerne Parc Central og Parc de Can Boada. Derudover skal der anlægges et udsigtspunkt på en naturlig forhøjning i landskabet, og i forbindelse hermed vil den nuværende vegetation så vidt muligt blive bevaret. Denne esplanade skal anvendes til arrangementer i tilknytning til messeområdet. Endelig vil der blive anlagt et "arboret" med forskellige træsorter. Dermed skabes der et sammenhængende parkområde, som også omfatter skoven i den nuværende Parc Central. Endelig vil der blive etableret forskellige former for belysning.

B. Foranstaltninger i flodsengene i Reus

Kommunalrådet i Reus har planlagt en række parallelle foranstaltninger med det formål at forbedre miljøet i forskellige dele af byen:

Projekt nr. 2: Oprydning og sanering af "Barranco de la Mina" og en række tilstødende vandløb

I den nordlige del af Reus vil regnvand fra vejene til Pedrera del Coubi og Mas de les Animes blive opsamlet og ledt til flodsengen "Barranco de la Boca de la Mina". Derudover vil der på det offentligt ejede areal blive anlagt en gangsti i form af en allé

Projekt nr. 3: Tildækning af "Barranco de Pedret"

Mellem vejen til Riudoms (T-310) og flodsengen "Barranco del Escorial" etableres en samlekanal til opsamling af regn- og spildevand fra området. Desuden foretages der en sanering og en endelig tildækning af det nuværende vandløb. På det sanerede område anlægges et grønt område eller en park på omkring 50000 m2.

C. Foranstaltninger i Tarragona

Projekt nr. 4: Omdannelse af affaldsdepoter til grønt område

Affaldsdepoterne skal tildækkes med en blanding af ny jord og organisk substrat. Terrænet omformes ved, at der anlægges skråninger og plantes et stort antal lokale sorter, f.eks. lave buske, krat, pinjer, kantbevoksning og eg.

Arbejdet er fordelt på to foranstaltninger:

Foranstaltning nr. 1 og 2: Omdannelse af to eksisterende affaldsdepoter til grønt område: foranstaltning nr. 1 gennemføres i den nordlige del, N-420 (områdeplan 9) og foranstaltning nr. 2 i område 26 (områdeplan 10).

Samme arbejde vil blive udført på de to steder. Jorden forberedes ved, at affaldsdepoterne lukkes, således at et areal på henholdsvis 2,8 ha og 4,6 ha frigøres. Ujævnheder og skråninger udjævnes. Jorden fræses op, så den fornys og kommer til at indeholde mere substrat, hvorved vandafledningen reduceres.

Derefter vil der blive plantet en række lokale arter af forskellig størrelse og alder. Der vil hovedsageligt blive tale om lavtvoksende arter, da man tilstræber en markant vertikal strukturering. Beplantningen skal fordeles på en afvekslende og naturlig måde, så hele området vil få form som en sekskant, som man vil kunne krydse i tre retninger. Dette vil gøre det lettere at anlægge og vedligeholde fremtidige stier.

Endelig er der planlagt vedligeholdelsesarbejder og en kampagne for at forbedre offentlighedens miljøbevidsthed.

Projekt nr. 5: Genopretning af landskabet i Muro Verde

Det område, som kaldes Muro Verde, ligger i den vestlige del af Tarragona kommune. Det består af en landtange mellem bydelene Camp Ciar, Bonavista og La Canonja. Vegetationen er død i vid udstrækning, og området er derfor i en meget dårlig stand.

Omkring 1500 beskadigede, syge og døde træer skal trækkes op med rode og transporteres væk. Derefter skal der plantes forskellige plantearter: 12000 træer, 10000 buske, 9500 mindre buske og 1500 vandplanter.

6. Mål

A. Projekt nr. 1: Foranstaltninger i Parc Central i Mataró

Med dette projekt nås flere mål:

1. Man får et helhedsindtryk af miljøspørgsmålene: Politikken for genanvendelse og genbrug af forskellige materialer styrkes, vandressourcerne udnyttes bedst muligt, og der gennemføres initiativer med det formål at øge befolkningens bevidsthed om miljøspørgsmål.

2. En del områdets oprindelige plantebeskyttelsespotentiale genoprettes, da dette område er blevet meget ødelagt gennem skovning, miljøforstyrrelser og ukontrollerede indgreb i landskabet.

3. Parc Central i Mataró bliver atter en del af et sammenhængende grønt område, som er af stor betydning for befolkningen.

4. De forskellige bydele vil komme til at ligge spredt rundt om dette grønne naturområde, forbundet med gangstier.

5. Der er planlagt en vigtig forbindelseslinje til den tilgrænsende park Can Boada, hvor anlægsarbejderne nu er ved at være afsluttet, og hvor der vil blive etableret et miljøundervisningscenter. Dette område vil også blive indgangsport til naturparken Montnegre-Corredor.

B. Foranstaltninger i flodsengene ved Reus

Projekt nr. 2: Oprydning og sanering af "Barranco de la Mina" og en række tilstødende vandløb

Hovedmålet med dette projekt er at løse de sikkerhedsproblemer og nedbringe de miljøødelæggelser, som oversvømmelser forårsager inde i byen. Et areal på 100000 m2 skal saneres.

Projekt nr. 3: Tildækning af "Barranco de Pedret"

Det nuværende vandløb skal saneres og endeligt tildækkes. Der anlægges et grønt område på stedet.

C. Foranstaltninger i Tarragona

Projekt nr. 4: Omdannelse af affaldsdepoter til et grønt område

Foranstaltning nr. 1 og 2: Omdannelse af affaldsdepotet i område 25 (områdeplan 10) og affaldsdepotet i den nordlige del N-420 (områdeplan 9). Målet er det samme for begge foranstaltninger: Det er tanken i første omgang at omdanne et ødelagt område til et grønt område og en skov af middelhavstypen. Man ønsker ligeledes at skabe balance i harmoniske omgivelser i området. Endelig er der et socialt mål, nemlig at gøre offentligheden mere miljøbevidst og tilbyde undervisning i miljøspørgsmål.

Projekt nr. 5: Genopretning af landskabet og den økologiske balance i området Muro Verde

Målet er:

1. Nytilplantninger skal foregå på en sådan måde, at man skaber et beskyttende skovområde, så de optiske, akustiske og psykologiske gener fra industrien i den vestlige bydel mindskes.

2. Genopretning af det for Tarragona typiske økosystem, hvilket vil medføre en højere økologisk kvalitet og bedre muligheder for undervisning.

3. Forbedringer langs en af de vigtigste indfaldsveje til byen.

7. Tidsplan

>TABELPOSITION>

8. Vurdering af omkostninger og sociale og økonomiske virkninger

Projekt nr. 1: Genopretning af miljøet i Parc Central i Mataró

a) Da det er vanskeligt at udarbejde en økonomisk opgørelse over de sociale fordele, som dette projekt medfører, anføres følgende mål af social karakter:

1. En bedre livskvalitet for den nuværende og fremtidige bevolkning.

2. Mindre biltrafik til og fra det grønne område.

3. Offentligheden får større kendskab til, hvordan naturen bør anvendes. Dette mål nås gennem undervisning i spørgsmål verdrørende genopretning af naturlige levesteder, biologiske miljøer og miljøkundskab.

b) Under gennemførelsen af arbejdet (18 måneder) skabes der følgende arbejdspladser:

- direkte: 20

- indirekte: 15.

Projekt nr. 2: Oprydning og sanering af "Barranco de la Mina" og nr. 3: Tildækning af "Barranco de Pedret" og "Barranco del Escorial", begge i Reus

a) Vurderingen af omkostninger og økonomiske fordele gav følgende resultater:

- anlægsarbejderne har en levetid på 25 år

- der er følgende miljøgevinster: bedre vandkvalitet; beskyttelse af hele områdets vandressourcer; bedre beskyttelse mod oversvømmelser.

b) Indikatorerne i den økonomiske analyse er for:

Projekt nr. 2

>TABELPOSITION>.

Projekt nr. 3

>TABELPOSITION>.

c) Under gennemførelsen af arbejdet skabes der følgende arbejdspladser:

Projekt nr. 2 (8 måneder)

- direkte: 10

- indirekte: 5.

Projekt nr. 3 (7 måneder)

- direkte: 10

- indirekte: 5.

Projekt nr. 4: Omdannelse af affaldsdepoter i Tarragona

a) Vurderingen af omkostninger og økonomiske fordele gav følgende resultater:

- projektets levetid: 25 år

- samlet investering: 104449 mio. ESP

- drifts- og vedligeholdelsesomkostninger: 5,2 mio. ESP (5 % af investeringsomkostningerne)

- miljøgevinster: Et område på 73942 m2 invindes. Der skabes en helhed i landskabet ved, at 69600 m2 tilplantes med skov. Byens rekreative område øges.

b) Indikatorerne i den økonomiske analyse er:

- intern rentabilitet: 9,7 %

- nettomerværdi (6 %): 4 mio. ESP

- indtægter/omkostninger: 1,6.

c) Der skabes følgende arbejdspladser:

- gennemførelsesfasen (2-3 år): 12

- driftsfasen: 3.

Projekt nr. 5: Genopretning af landskabet og den økologiske balance i Muro Verde området

a) De gevinster, som dette projekt medfører, kan først og fremmest beskrives ud fra et socialt synspunkt: Der skabes et rekreativt område, som befolkningen har stort behov for; befolkningen får en bedre livskvalitet; luften bliver renere, hvilket medfører bedre hygiejniske forhold og fremmer folkesundheden.

9. Vurdering af virkningen på miljøet

a) Med dette projekt nås følgende mål i Fællesskabets miljøpolitik opstillet i artikel 130 R i EU-traktaten og i Fællesskabets femte miljøhandlingsprogram:

- bevarelse, beskyttelse og forbedring af miljøkvaliteten (i dette tilfælde i byer)

- beskyttelse af menneskers sundhed

- en forsigtig or rationel udnyttelse af naturressourcerne.

I praksis nås disse mål på følgende måde: Offentligheden får atter adgang til nogle ødelagte områder; den naturlige vegetation indtager atter sin rette plads; der anlægges gangstier mellem de forskellige bydele.

Projektet omfatter endvidere miljørelevante forslag: intensivering af politikken for genanvendelse og genbrug af materialer, energibesparelser samt den bedst mulige udnyttelse af vandressourcerne.

10. a)

Omkostninger og støtte

>TABELPOSITION>

b)

>TABELPOSITION>

BILAG

FINANSIERINGSPLAN

>TABELPOSITION>

PROJEKT Nr.: 97/11/61/029

1. Projektets titel

Bortledning og rensning af spildevand langs floden Seguras Vega Alta-strækning

2. Myndighed, der er ansvarlig for ansøgningen

2.1. Navn: Dirección General de Análisis y Programación Presupuestaria

2.2. Adresse: Po de la Castellana 162 E - 28071 Madrid

3. Myndighed, der er ansvarlig for projektets gennemførelse

3.1. Navn: Comunidad Autónoma de la Región de Murcia

Consejería de Medio Ambiente, Agricultura y Agua

3.2. Adresse: Plaza Santoña Murcia

4. Sted

4.1. Medlemsstat: Spanien

4.2. Region: Den selvstyrende region Murcia

5. Beskrivelse

Projekt nr. 1: rensningsanlæg i Calasparra

Projektet vedrører en omfattende udvidelse af dette anlæg med størst mulig anvendelse af de eksisterende installationer. Det eksisterende kommunale samledningsnet, der ikke kræver supplerende arbejder, benyttes.

Der anvendes sekundær biologisk rensning med slamaktivering. Der er planlagt rensning med nitrifikation-denitrifikation sideløbende med sekundær biologisk rensning.

Anlæggets kapacitet er på 4000 m3/dag, og det skal betjene en befolkning på 33000 personækvivalenter. Forureningsbelastningen (BOD5) inden rensning er på 500 mg/l og 500 mg/l opslæmmede stoffer. De forventede resultater efter rensning er på henholdsvis 25 mg/l (BOD5) og 35 mg/l (opslæmmede stoffer), hvilket er i overensstemmelse med direktiv 91/271/EØF. Med hensyn til slammet er de forventede resultater: tørstofindhold på mere end 22 % og et glødetab på under 40 %.

Den foreslåede løsning er at bygge et nyt spildevandsrensningsafsnit og at ombygge det nuværende slambehandlingsafsnit, således at den nuværende biologiske reaktor omdannes til en aerob forrådnelsestank.

Der er projekteret et bygværk til forbehandling og istandsættelse af eksisterende bygninger (til afvanding af slam og kontrol).

Der er ligeledes planlagt have-/landskabsarbejder, dræning, elarbejder og installering af sikkerheds- og kontrolsystemer.

Arealerne under det eksisterende rensningsanlæg er kommunale; til udvidelsen vil der ligeledes blive anvendt kommunale arealer.

Projekt nr. 2: Rensningsanlæg i Cehegín

Projektet vedrører en omfattende udvidelse af dette anlæg med størst mulig anvendelse af de eksisterende faciliteter. Det eksisterende kommunale net, der ikke kræver supplerende arbejder, benyttes.

Der anvendes sekundær biologisk rensning med slamaktivering. Der er planlagt rensning med nitrifikation-denitrifikation sideløbende med sekundær biologisk rensning.

Der er projekteret et nyt spildevandsrensningsafsnit og ombygning af det nuværende slambehandlingsafsnit, således at den nuværende biologiske reaktor omdannes til en aerob forrådnelsestank.

Der er projekteret en bygning til forbehandling og istandsættelse af eksisterende bygninger (til afvanding af slam og kontrol).

Der er ligeledes planlagt have-/landskabsarbejder, dræning, elarbejder og installering af sikkerheds- og kontrolsystemer.

Arealerne under det eksisterende rensningsanlæg er kommunale; til udvidelsen vil der ligeledes blive anvendt kommunale arealer.

Projekt nr. 3: Rensningsanlæg i Abarán

Projektet vedrører bygning af et rensningsanlæg til spildevand fra denne kommune, som er beliggende ved Segura-floden. Der er ligeledes tale om bygning af hovedsamleledninger, der gør det muligt at opsamle spildevand og føre det frem til rensningsanlægget.

Der skal bygges en hovedsamleledning på flodens venstre bred, hvor der er mest bebyggelse, og som opsamler spildevand fra kloakledningerne i dette område. Der skal ligeledes bygges en samleledning på en højre flodbred, og ved hjælp af pumpning og sifon over floden føres spildevandet herfra over til samleledningen på venstre bred. Samleledningen på venstre bred, som er en gravitetsledning, løber ud i en opsamlingsbrønd, der er placeret uden for selve byområdet.

I tilknytning til brønden findes der en pumpestation, og via en trykledning føres spildevandet videre til rensningsanlægget. Pumpestationen er forsynet med overløb med forbindelse til floden i tilfælde af funktionssvigt; overskudsvand udledes efter først at være blevet fortyndet.

Renset spildevand udledes i Segura-floden via en ledning, der også er omfattet af projektet.

Den projekterede rensning er biologisk sekundær rensning med slamaktivering. Der er også projekteret rensning med nitrifikation-denitrifikation sideløbende med den sekundære biologiske rensning. Det rensede spildevand kan genanvendes i det pågældende område eller længere nedstrøms.

Projekt nr. 4: Rensningsanlægget ved Blanca

Projektet vedrører bygning af et anlæg til rensning af spildevand fra denne kommune, som Segura-floden løber igennem. Projektet omfatter ligeledes bygning af hovedsamleledninger, der kan opsamle spildevandet og føre det videre til rensningsanlægget.

Det planlagte samleledningsnet omfatter en hovedsamleledning på flodens venstre bred, der opsamler vand fra kloakledningerne på denne bred, hvor størstedelen af byen er beliggende. På højre bred bygges der ligeledes en samleledning, og ved hjælp af pumpning og en sifon føres spildevandet herfra over i hovedsamleledningen på venstre flodbred. Den første sektion af samleledningen på venstre bred er en gravitationsledning, og den løber over i en mellemliggende pumpestation med overløb til floden. Fra denne station føres spildevandet videre til en anden samleledning på flodens venstre bred, der opsamler spildevand fra en lokalitet tæt ved byen, frem til hovedpumpestationen og endelig videre til rensningsanlægget. Spildevandet ledes efter rensning ud i Segura-floden via en ledning, der også indgår i projektet.

Efter de foreliggende oplysninger kommer projektet til at omfatte: tre pumpestationer, 1,2 km samleledninger med en diameter på mellem 500 og 800 mm og 2,5 km trykledning med en diameter på mellem 315 og 350 mm.

Den foreslåede rensning er biologisk sekundær rensning med slamaktivering. Der er også projekteret rensning med nitrifikation-denitrifikation sideløbende med den sekundære biologiske rensning. Spildevandet kan både anvendes direkte i området og længere nedstrøms.

De arealer, der er nødvendige til rensningsanlægget, stilles til rådighed af kommunen. Samleledninger og trykledninger er beliggende på offentlige arealer eller er kommunale.

Der vil til overvågning af arbejderne blive ydet særlig teknisk bistand.

6. Mål

Projektets vigtigste mål er at sikre spildevandsrensning i en række byer, der er beliggende ved Segura-floden og Argos-floden, med henblik på at opretholde vandkvaliteten i Segura-floden på Vega Alta-strækningen og forbedre det omgivende miljø. Desuden sigtes der mod at opfylde kravene i direktiv 91/271/EØF.

Projektet vedrører i alt 135000 personer og 17500 m3/dag.

>TABELPOSITION>

7. Tidsplan

>TABELPOSITION>

8. Vurdering af omkostninger og sociale og økonomiske virkninger

a) Der er foretaget en costbenefitanalyse på baggrund af følgende parametre:

- investeringer med henblik på en funktionslevetid på 20 år

- udgifter til drift og vedligeholdelse dækkes af indtægter

- miljøgevinst: forbedring af vandkvalitet og folkesundhed

- samfundsmæssig gevinst: nye rekreative områder.

b) - Den interne rentefod er på 16,58 % for Calasparra, 21,53 % for Cehegín, 11,31 % for Abarán og 3,18 % for Blanca.

- Nettonutidsværdien for projekterne er på 1137,3 mio. ESP.

c) Jobskabelse i forbindelse med:

- gennemførelse af arbejder

direkte jobskabelse: 100 arbejdspladser

indirekte: 200 (21 måneder)

- drift

direkte jobskabelse: 20

indirekte jobskabelse: 5.

9. Vurderingen af virkningen på miljøet

a) Projekterne er i overensstemmelse med følgende EF-miljømål i artikel 130 R og medvirker til at:

- bevare, beskytte og forbedre miljøkvaliteten

- beskytte folkesundheden

- sikre en rationel anvendelse af naturressourcerne.

b) Projekterne er i overensstemmelse med følgende mål under det femte handlingsprogram:

- bæredygtig forvaltning af naturlige ressourcer gennem nedbringelse af forureningen af vandressourcerne

- hensigtsmæssig forvaltning af vandressourcerne

- forbedring af bymiljøet

- forbedring af den offentlige sundhed og sikkerhed

c) Kontrol med og opsamling af spildevand under dette projekt er i overensstemmelse med direktiv 91/271/EØF om rensning af byspildevand og den spanske lovgivning, hvormed dette direktiv gennemføres.

10. Omkostninger og støtte

>TABELPOSITION>

BILAG

FINANSIERINGSPLAN

>TABELPOSITION>

PROJEKT Nr.: 97/11/61/047

1. Projektets titel

Sogama - Projekt for forvaltning af fast byaffald i Galicien

2. Myndighed, der er ansvarlig for ansøgningen

2.1. Navn: Dirección General de Análisis y Programación Presupuestaria

2.2. Adresse: Po de la Castellana 162 E - 28071 Madrid

3. Myndighed, der er ansvarlig for projektets gennemførelse

3.1. Navn: Xunta de Galicia

3.2. Adresse: Edificios Administrativos San Caetano s/n Santiago de Compostela

4. Sted

4.1. Medlemsstat: Spanien

4.2. Region: Galicia

5. Beskrivelse

Projektet indgår i planen for forvaltning af fast byaffald i Galicien, der navnlig sigter mod at begrænse affaldsmængderne, udnytte affaldet maksimalt ved genanvendelse, bortskaffe affaldet ved forbrændning med energigenvinding og regenerere steder, der har været brugt som lossepladser.

Som led i den samlede plan for fast byaffald i Galicien vil regionalregeringen (Xunta de Galicia) iværksætte et program for begrænsning, genanvendelse, separat indsamling og genudnyttelse af fast byaffald i Galicien. Dette program skal supplere det integrerede system for indsamling og behandling af fast byaffald i Galicien og omfatter en informationskampagne, der skal gennemføres ved hjælp af plakater, medier, brochurer, grafiske midler og udsendelse af breve, samt sektorforanstaltninger.

Inden for programmet vil der også over en treårig periode blive etableret en række "miljø-øer" for hver 500 indbyggere, hvor der skal opstilles containere til separat indsamling af glas, papir, pap og plast samt batterier og andet toksisk affald. Der skal desuden oprettes ti centralstationer for de materialer, der indsamles separat. Disse anlæg skal udstyres med: komprimator for papir og pap, lukket container til transport af papir og pap, tragt til udtømning af glas, åben container til transport af glas og ampliroll-vogn.

Det projekt, Samhørighedsfonden finansierer, vedrører opførelse af de anlæg, der er nødvendige til at centralisere den endelige sortering, genudnyttelsen og bortskaffelsen af resterende affald i Cerceda-kommunen.

De øvrige anlæg og infrastrukturer, der indgår i den galiciske plan for fast byaffald, får samme vilkår med hensyn til offentlig støtte (økonomisk, teknisk og forvaltningsmæssigt) som dem, der finansieres af Samhørighedsfonden, så hele planen iværksættes på afbalanceret vis.

Følgende anlæg finansieres af Samhørighedsfonden i medfør af denne beslutning:

a) Ni omlastestationer i Ribadumia, Poriño, Silleda, Vilaboa, Ferrol, Lugo, Viveiro, Ourense og A Rua. Her skal affaldet fra de renovationsvogne, der betjener husholdningerne, overføres til anlæg, hvor der foretages en komprimering, hvorefter affaldet fyldes i lukkede containere.

b) Hvert komprimatoranlæg består af:

- en tragt

- en pressecylinder

- en automatisk mekanisme til overføring af containere.

Anlæggene placeres i en lukket hal for at dæmpe støjen.

c) Et genvindings-, behandlings- og brændselsproduktionsanlæg bestående af to linjer, hver med en kapacitet på 40 tons fast byaffald.

Der skal anlægges modtagelses- og tilførselsgrave og opføres bygninger til behandling af grovfraktioner, presning af papir og pap, oplagring af genvundet materiale og presning og af plast, formaling af finfraktioner, to overførselstårne og en bygning til oplagring af brændsel fremstillet af affald.

Anlægget vil omfatte følgende faser:

- modtagelse og separering af stort affald

- åbning af sække og tilsætning af kalk

- tørring af grovfraktionen

- genvinding og separering af metal

- formaling af grov- og finfraktionerne

- separering af inert materiale på grov- og finlinjerne

- oplagring af brændsel fremstillet af affald.

d) Kraftvarmeanlæg

Tørringen af affaldet, både grov- og finfraktionerne, vil foregå ved anvendelse af energi fra enten gasmotorers eller gasturbiners udstødning.

Anlægget vil således producere elektricitet og udnytte udstødningsfaserne til affaldstørring ved anvendelse af fire gasmotorer eller en gasturbine på 22 MW.

Den installerede effekt bliver med gasmotorer 21,6 MWe og med en gasturbine 22 MWe.

Motorerne og vekselstrømsgeneratorerne skal installeres i en overdækket bygning på ca. 1000 m2 med tre forskellige områder, dvs. motorområde, smøreområde og vedligeholdelsesområde, og kontrol- og elrum. Til vedligeholdelsesarbejdet skal der installeres en kranbro på 3,2 tons.

e) Termoelektrisk anlæg

Det termoelektriske anlæg indrettes til afbrænding af brændsel fremstillet af affald fra genvindings-, behandlings- og brændselsproduktionsanlægget. Der planlægges to indbyrdes uafhængige forbrændingslinjer, som grundlæggende skal bestå af en ovn og en kedel og et røggasrensningssystem. Den damp, hver af de to linjer producerer, skal føde en enkelt turbogenerator med en kapacitet på 49 MWe.

Der er valgt en teknologi med cirkulerende fluidiseret leje på grundlag af omfattende tekniske undersøgelser og sammenligning med andre systemer, herunder riste, boblende fluidiseret leje, roterende fluidiseret leje osv.

Med den valgte teknologi kan de maksimalt tilladte emissionsniveauer tilpasses ved hjælp af forskellige gasrensningsteknikker.

Det termoelektriske anlæg udformes efter modellen fra leverandøren Kværner, der på grundlag af teknologien med cirkulerende fluidiseret leje foreslår nogle forskelle i design og røggasrensning ud fra de hidtidige erfaringer på dette område og til stadighed under overholdelse af normerne for forbrænding og emissioner.

De nødvendige bygninger til husning af anlægget er kedelbygninger, turbinehal, pumpehus, kontor-, service- og lagerbygninger og værkstedsbygninger til kontrol af adgang, pumper og vandbehandling.

Med hensyn til emissioner skal der etableres et permanent analysesystem for at kontrollere forbrændingsprocessen og sikre overholdelse af følgende direktiver:

- 84/360/EØF om bekæmpelse af luftforurening fra industrianlæg

- 85/203/EØF om luftkvalitetsnormer for så vidt angår nitrogendioxid

- 80/779/EØF om grænseværdier for luftkvaliteten med hensyn til svovldioxid og svævestøv

- 88/609/EØF om begrænsning af visse luftforurenende emissioner fra store fyringsanlæg

- 89/369/EØF om forebyggelse af luftforurening fra nye kommunale affaldsforbrændingsanlæg

- 93/76/EF om begrænsning af kuldioxidemissionerne gennem en forbedring af energieffektiviteten.

Resultaterne af emissionsanalyserne vil blive tilgængelige for befolkningen på opslagstavler i forvaltningscentret eller ved ethvert andet passende informationsmiddel.

Hvad specielt angår dioxin og furan, skal anlæggene omfatte egnede katalysatorer. Der skal foretages en månedlig analyse af dioxin- og furanniveauerne for at kontrollere, at den katalytiske proces er tilfredstillende. Analyseresultaterne skal være tilgængelige for borgerne.

6. Mål

6.1. Generelle mål

At rette op på manglerne i behandlingen af fast byaffald i Galicien ved etablering af en samling komplekse affaldsforvaltningsanlæg, som vil bidrage til beskyttelse af folkesundheden og miljøkvaliteten og en bedre udnyttelse af affaldet.

Programmet for begrænsning, genanvendelse, separat indsamling og genudnyttelse af fast byaffald vil også supplere målene for dette projekt i og med, at de forskellige genanvendelige materialer i overensstemmelse med fællesskabsdirektiverne frasorteres ved kilden, inden de når miljøkomplekset i Cerceda.

Dette generelle mål skal realiseres i kraft af forskellige sekundære mål, herunder:

- optimering af transporten til behandlingsanlæggene af fast byaffald, der ikke er indsamlet separat

- centralisering af den endelige sortering og bortskaffelsen af restaffald på et enkelt behandlingssted med udnyttelse af stordriftsfordele

- bedre udnyttelse af fast byaffald ved den endelige sortering og efterfølgende genanvendelse

- udnyttelse af fast byaffald, der ikke kan genanvendes, ved endelig bortskaffelse med produktion af elektricitet.

6.2. Særlige mål

Procentvis genanvendelse af hvert materiale efter planen for fast byaffald i Galicien

KILDESORTERING

>TABELPOSITION>

7. Tidsplan

>TABELPOSITION>

8. Vurdering af omkostninger og sociale og økonomiske virkninger

Rentabiliteten er beregnet til 31,59 % ved en 28-årig levetid for projektet.

Omkostningerne omfatter investeringerne og drifts- og vedligeholdelsesudgifterne.

Fordelene omfatter:

- indtægter ved salg af produkter og biprodukter (papir, glas, energi osv.)

- omkostningsbesparelser ved affaldsforvaltning som følge af projektets implementering

- besparelser med hensyn til råstoffer, naturressourcer og energi takket være genanvendelsesmuligheder

- omkostningsbesparelser ved forvaltning af forurening af jord og vand med perkolat fra lossepladser

- genvinding af arealer til andre anvendelser efter forsegling af lossepladser

- energibesparelser ved kraftvarmeproduktion

- brændselsråstofbesparelser ved anvendelse af fast byaffald

- sparede miljøudgifter som følge af mindre emissioner.

Til resultaterne af costbenefitanalysen kommer andre immaterielle eller ikke-kvantificerbare fordele, herunder:

- færre miljørisici og forureningsprocesser

- øget sundhed og bedre hygiejneforhold for befolkningen

- bevarelse af skovressourcer (for hvert ton genanvendt papir spares 14 træer for fældning)

- total fjernelse af metanemissioner på lossepladser

- fremme af energibesparelser

- fremme af projekter for bæredygtig økonomisk og social udvikling ved korrigering af historiske miljømangler

- bedre livskvalitet

- befolkningens bevidstgørelse om og deltagelse i genbrugspolitikken

- færre ukontrollerede lossepladser med deraf følgende miljø- og landskabsforbedringer

- fremme af beskæftigelsen og oprettelse af nye arbejdspladser.

9. Vurdering af virkningerne på miljøet

Projektet vil bidrage til følgende miljømål inden for rammerne af det femte handlingsprogram:

- bevare, beskytte og forbedre miljøkvaliteten

- beskytte folkesundheden

- sikre en skånsom og rationel udnyttelse af naturressourcerne.

Det faste byaffald, der ikke kan genanvendes, fordi det ikke er sorteret ved kilden, vil kunne indgå i genanvendelseskredsløbet takket være den endelige sortering på det anlæg, der opføres til dette formål. Af det restaffald, der på det stadium ikke kan genanvendes, vil der blive fremstillet et brændsel, der skal omdannes til elektrisk energi i de dertil byggede moderne anlæg under stadig overholdelse af de strengeste miljøkrav. Det vil medvirke til at bevare naturressourcerne og bevare, beskytte og forbedre miljøkvaliteten.

Projektet vil betyde en generel miljøforbedring for Galicien hvad angår landskab, vandressourcer og luftforurening og betydeligt reducere produktionen af dioxin, metan osv. ved de utallige spontane forbrændninger, der opstår på lossepladserne. Direktiv 89/369/EØF vil blive overholdt.

10. Omkostninger og støtte

>TABELPOSITION>

BILAG

FINANSIERINGSPLAN

>TABELPOSITION>

PROJEKT Nr.: 97/11/61/048

1. Projektets titel

Retablering af naturlige vandløb, separat opsamling af regnvand og lokale forbedringer af spildevandsledningsnettet i Vigo

2. Myndighed, der er ansvarlig for ansøgningen

2.1. Navn: Dirección General de Análisis y Programación Presupuestaria

2.2. Adresse: Po de la Castellana 162 E - 28071 Madrid

3. Myndighed, der er ansvarlig for projektets gennemførelse

3.1. Navn: Consellería de Política Territorial,

Obras Públicas y Vivienda

3.2. Adresse: Edificios Administrativos de San Caetano

4. Sted

4.1. Medlemsstat: Spanien

4.2. Region: Galicien

5. Beskrivelse

"Retablering af naturlige vandløb, separat opsamling af regnvand og lokale forbedringer af spildevandsledningsnettet i Vigo" udgør en række projekter, der skal gennemføres for at sikre fuldstændig spildevandsafledning i et stort område under Vigo kommune. Der er endvidere tale om forbedring af udledningen takket være adskillelse af regnvand og spildevand, hvorved man undgår for store afløbsbelastninger og rationaliserer driften af installationerne.

Projekt nr. 1: Genanvendelse af vand fra rensning af filtre fra drikkevandsanlæg

Det vand, der bruges til rensning af sandfiltrene i anlægget til rensning af drikkevand i Casal, ledes på indeværende tidspunkt direkte ud i spildevandsledningsnettet uden nogen form for rensning.

I henhold til det foreslåede projekt skal der opføres en særskilt enhed til tørring af båndpresser og tilhørende udstyr til oplagring og dosering af kemikalier på det eksisterende anlægs areal.

Med den foreslåede foranstaltning kan man undgå forureningsbelastningen af rensningsanlægget, der kan opnås en bedre anvendelse af samleledningerne, og man kan genanvende vandet fra rensning opstrøms i forhold til anlægget, blande det med det ubehandlede vand og således muliggøre rensning af det efterfølgende.

Projekt nr. 2: Bortledning af regnvand på Plaza de América

Det forhold, at der er mange gader, der løber sammen ved Plaza de América (som er en form for trafikknudepunkt i Vigo), og at der er utilstrækkelig dræning af regnvand, gør, at regnvandet trænger ind i spildevandsledningsnettet. Ved visse lejligheder opstår der derfor alvorlige oversvømmelser, som gør det nødvendigt at spærre af for trafikken midlertidigt, hvilket naturligvis er til gene for byens befolkning.

I projektet foreslås det til opsamling af regnvand at bygge en 950 m lang samleledning med en diameter på 800 mm, der gør det muligt at lede regnvandet direkte ud i havnen ved Bouzas.

Projekt nr. 3: Lokale foranstaltninger til forbedring af spildevandsafledningen i Vigo

Nettet til spildevandsafledning i Vigo er præget af en række store mangler på grund af dets alder, og den store trafikbelastning forårsager brud, gennemsivning, forurening af undergrunden m.m.

De arbejder, der skal gennemføres, omfatter udskiftning af samleledningssektioner, der er i en dårlig forfatning. Der er planlagt udlægning af 14500 m samleledning med en diameter på 400 mm, 2500 m med en diameter på 500 mm og 1500 m med en diameter på 800 mm i forskellige gader i den gamle bydel, hvor ledningsnettet er i dårligst forfatning.

Projekt nr. 4: Spildevandsafledning i Coia og Balaidos-La Florida

I det område, projektet vedrører, findes der et stort antal boliger, og det betragtes som et af byens udviklingsområder, hvorfor det er nødvendigt at forsyne det med passende infrastrukturer til spildevandsafledning.

Der er planlagt udlægning af et samleledningsnet omfattende 4900 m samleledning med en diameter på under 600 mm, 2000 m samleledning med en diameter på mellem 600 og 900 mm og 3225 m ledning med oval profil med diameter på 1200/1800 mm.

Projekt nr. 5: Retablering af naturlige vandløb og separat opsamling af regnvand

I et stort område i Vigo kommune bor befolkningen fortrinsvis i enfamiliehuse. Tilførsel af regnvand fra tage og haver til spildevandsledningsnettet har medført en drastisk nedgang af vandmængderne i de små vandløb, der munder i Lagaresfloden.

De naturlige vandløb i det område, der omgiver Vigo, er af stor landskabsmæssig og miljømæssig værdi. I projektet foreslås det at retablere disse vandløb ved hjælp af overløb til regnvand og at regulere den vandmængde, der circulerer via samleledningerne, og således undgå overbelastning af pumpe- og rensningsinstallationer. Det vil endvidere være nødvendigt at anvende supplerende samleledninger, der er tilpasset vandløbenes størrelse og befolkningernes størrelse de pågældende steder.

>TABELPOSITION>

Projekt nr. 6: Istandsættelse af samleledninger langs Lagares-floden, regulering af bredder og lokale foranstaltninger til kontrol med regnvand

På grund af de orografiske forhold i det område, hvor Vigo er beliggende, findes der i forbindelse med spildevandsledningen kun et naturligt udløb, nemlig Lagares-floden.

Det foreslås i projektet at foretage forbedringer de steder langs Lagares-floden, hvor bredderne er i en meget dårlig forfatning, og at løse det problem, der er skabt ved, at regnvandet løber ud i spildevandsledningsnettet; dette problem skal afhjælpes ved hjælp af en række overløb, der gør det muligt for regnvandet at løbe direkte ud i floden. Herigennem vil man kunne aflaste samleledningerne, således at de kun anvendes til deres oprindelige formål, som er at føre spildevand frem til Lagares-rensningsanlægget. Herved mindskes det hydrauliske pres på anlægget, vedligeholdelsesomkostningerne reduceres drastisk, og man genetablerer flodens naturlige funktion, som er at opsamle regnvand. Desuden retablerer man således et rekreativt område for befolkningen.

6. Mål

De foreslåede projekter har til hovedformål at forbedre nettet til spildevandsafledning i Vigo og at retablere en række naturlige vandløb, som på indeværende tidspunkt er i en dårlig forfatning.

Disse foranstaltninger vil gøre det muligt at forbedre rensningsanlæggets drift og at reducere vedligeholdelsesomkostningerne samtidig med, at der opnås en bedre drift, og kvaliteten af det udledte spildevand forbedres.

Hertil kommer, at man får adgang til nogle hidtil meget dårligt vedligeholdte arealer, der vil kunne anvendes som rekreative områder for byens indbyggere.

Det overordnede mål er at sikre istandsættelse af en række dårligt vedligeholdte spildevandsafsnit på den billigste og mest samfundsgavnlige mulige måde samtidigt med, at det gøres muligt at opfylde kravene i direktiv 91/271/EØF, hvis efterlevelse bliver obligatorisk for medlemsstaterne fra år 2000.

7. Tidsplan

>TABELPOSITION>

8. Vurdering af omkostninger og sociale og økonomiske virkninger

a) Der er foretages en costbenefitanalyse på grundlag af følgende parametre:

- en funktionslevetid på 20 år

- udgifter til drift og vedligeholdelse beløber sig til 2,5 % af den oprindelige investering

- miljøgevinst: forbedring af vandkvalitet, folkesundhed og flodløb

- samfundsmæssig gevinst: retablering af rekreative områder

b) - den interne rente er på 9 %

- nettonutidsværdien for projekterne er på 1517,7 Mio. ESP (1997) ved en kalkulationsrente på 6 %

c) Jobskabelse i forbindelse med:

- gennemførelse af arbejder

direkte jobskabelse: 130 arbejdspladser

indirekte jobskabelse: 215 (21 måneder)

- drift

direkte jobskabelse: 15

indirekte jobskabelse: 40.

9. Vurdering af virkningen på miljøet

a) Projekterne er i overensstemmelse med følgende EF-miljømål i artikel 130 R og medvirker til at:

- bevare, beskytte og forbedre miljøkvaliteten

- beskytte folkesundheden

- sikre en rationel anvendelse af naturressourcerne.

b) Projekterne er i overensstemmelse med følgende mål under det femte handlingsprogram:

- bæredygtig forvaltning af naturlige ressourcer gennem nedbringelse af forureningen af vandressourcerne

- hensigtsmæssig forvaltning af vandressourcerne

- forbedring af bymiljøet

- forbedring af den offentlige sundhed og sikkerhed.

c) Kontrol med og opsamling af spildevand under dette projekt er i overensstemmelse med direktiv 91/271/EØF om rensning af byspildevand og med den spanske lovgivning, hvormed dette direktiv gennemføres. Med det foreslåede projekt foretages der retablering af et meget miljøforringet område ved floden; der laves en sti langs floden, direkte udledning af urenset spildevand i floden indstilles, og forureningsbelastningen begrænses, hvilket gør det muligt at opnå en mærkbar forbedring af vandkvaliteten.

10. Omkostninger og støtte

>TABELPOSITION>

BILAG

FINANSIERINGSPLAN

>TABELPOSITION>

PROJEKT Nr.: 97/11/61/049

1. Projektets titel

Kommunale spildevandsanlæg på De Baleariske Øer

2. Myndighed, der er ansvarlig for ansøgningen

2.1. Navn: Dirección General de Análisis y Programación Presupuestaria

2.2. Adresse: Po de la Castellana 162 E - 28071 Madrid

3. Myndighed, der er ansvarlig for projektets gennemførelse

3.1. Navn: Conselleria del Medio Ambiente, ordenación del territorio y litoral

3.2. Navn: Avda. Gabriel Alomar y Villalonga 33 E - Palma de Mallorca

4. Sted

4.1. Medlemsstat: Spanien

4.2. Region: Baleares

5. Beskrivelse

Projekt nr. 1: Rensningsanlæg - Campos

Projektet for bygning af rensningsanlægget i Campos omfatter et forbehandlingsanlæg bestående af:

- tilløb, grovristeanlæg, hævningssystem

- automatisk, selvrensende finsigteanlæg kombineret med afvandingspresse

- sand- og fedtfang med sandudskiller og fedtkoncentrator

- gennemstrømningsmåler

- konventionel biologisk rensning med aktiveret slam; der opføres to ens tanke til luftning og udrådning

- sekundær bundfældning i to ens cirkulære bundfældningstanke med skrabere

- filtrering med henblik på anvendelse til vanding i landbruget og af en golfbane

- slambehandling bestående i tykning og centrifugeafvanding

- bygning til risteanlæg og slamtørring samt kontrolrum og omklædningsrum og toiletter til personalet.

Projekt nr. 2: Rensningsanlæg - Santa Maria

Projektet for bygning af rensningsanlægget i Santa Maria omfatter:

- automatisk risteanlæg med selvrensende sigter

- hævningssystem

- sand- og fedtfang

- gennemstrømningsmåler

- biologisk rensning i to faser omfattende følgende enhedsprocesser: forluftning, primær bundfældning, denitrifikation, luftning, sekundær bundfældning, udrådning af slam

- koncentrering af slam

- afvanding af slam ved hjælp af båndpresse

- filtrering af udledt vand.

Den teknik, der skal anvendes til rensning af spildevandet i Santa Maria, består i en biologisk behandling i to faser som beskrevet ovenfor. Før det rensede vand udledes via udsivningsbrønde, forudses der foretaget en filtrering for at forlænge brøndenes levetid.

Projekt nr. 3: Rensningsanlæg - Mahón

>TABELPOSITION>

>TABELPOSITION>

Vandet skal være klart og helt uden ubehagelig lugt af nogen art.

Slam: Ifølge samme kriterium skal slammet efter behandling have følgende karakteristika:

>TABELPOSITION>

Projekt nr. 4: Udvidelse af rensningsanlæg - Ibiza

Ibizas rensningsanlæg omfatter grundlæggende følgende processer og enhedsoperationer:

- forbehandling, i bygning med lugtfjernelse, ved hjælp af: tilløb, risteanlæg, affaldspresse, sand- og fedtfang

- vandlinje, i bygning med lugtfjernelse, omfattende: hævning til fysisk-kemisk behandling i to linjer bestående af flokkuleringstank og lamelbundfældningstank, biologiske filtre med nedsænket leje i fire linjer, alene til befolkningen om vinteren, afløb til havudløbsledning

- slamlinje, i samme bygning med lugtfjernelse: slamkoncentrator, båndpresse, stabilisering med kalk, oplagring.

Den bedste løsning til supplering af spildevandsrensningen på Ibiza er bygning af to nye filtreringsenheder, hver med en kapacitet på 2500 m3/dag, hvilket med de nuværende fire enheder vil give en maksimal kapacitet på 15000 m3/dag. Der påregnes i projektet en fremtidig udvidelse med endnu fire enheder, så der opnås en kapacitet på 25000 m3/dag (befolkningsækvivalent: 100000).

Med anlæggets beliggenhed i Ibiza-byområdet skønnes det nødvendigt, at det placeres i en bygning med lugtfjernelsessystem.

Projekt nr. 5: Komposteringsanlæg - Sa Pobla

Komposteringsanlægget består i hovedsagen af:

a) Modtagelsesområde:

- Vægtanlæg 16 m × 3 m (60 t) til kontrol af de forskellige køretøjer, der anvendes til transport af materialer og kompost.

- Materialetransportsystem med transportbånd: kapacitet 50 m3/time

- Slamblander: kapacitet 50 m3/h

- Slamlagersiloer: kapacitet 85 m3

- Overdækket lager til træ- og cellulosemateriale: kapacitet 250 m3

b) Komposteringssystem bestående af:

- En første lukket hurtigkompostering ved hjælp af ti ventilerede dynamiske kanaler med udstyr til vending/overførsel og aggregater til indblæsning af luft kontrolleret og reguleret efter temperaturen i den masse, der skal omdannes til kompost.

c) Intern håndtering:

Anvendelse af to læssemaskiner.

Fra kanalerne vil komposten blive ført til modningssektionen, hvor den anbringes i enheder på 20 m × 16 m = 320 m2.

d) Raffinering:

Raffineringsanlægget, som vil kunne fødes med læsseskovl, omfatter:

- Læssetragt med en kapacitet på 25 m3.

- Ekstraktor med dobbeltskrue til udblødning af materialer eller klumper dannet under modningsprocessen.

- Selvrensende roterende sigte, to sigteenheder med maskestørrelse på henholdsvis 25 mm og 10 mm.

- Transportbåndssystemer.

e) Luftudsugnings- og lugtfjernelsessystemer:

Hurtigkomposteringssektionen planlægges anbragt i en lukket bygning med et system til udsugning og rensning af lugtforurenet luft.

Projekt nr. 6: Tertiærrensningsanlæg - Ciudadela Sur

a) Modningslaguner: Med en kapacitet på 50000 m3 vil de optage et areal på i alt 1,8 ha. Gennemsnitsdybden vil være 3 m. De imprægneres med syntetisk plademateriale på 1,2 mm og beskyttes indvendigt med geotekstilfilt.

b) Tryktilførsel: Der opføres en pumpetank på 200 m3, med en sidenyttedimension på 7 m og en dybdenyttedimension på 4 m, udstyret med tre pumper.

Projekt nr. 7: Tertiærrensningsanlæg - Soller

a) Der planlægges et bassin med en kapacitet på 2000 m3 til anvendelse før rensningen. Det vil blive udgravet, og med den udgravede jord opbygges skråninger. Bassinet imprægneres.

b) Der er foreslået følgende tertiærrensningslinje:

- sigtning med statisk sigte med 0,5 mm åbning

- flokkulering med jernchlorid, inklusive tanke til ti dage

- sandfiltrering med filtersæt

- chlorering, inklusive forchlorering (6 ppm) og efterchlorering (1 ppm), inklusive absorptionstårn.

Desuden en kontrolbygning med kontrolcenter, kontor, omklædningsrum, laboratorium, værksted osv.

c) Oplagringslagune: Der skal bygges en oplagringslagune med en gennemsnitsdybde på 5 m og en samlet kapacitet på 12000 m3, svarende til en oplagringstid på tre dage.

d) Ledning på 2100 m og 1250 m.

Der skal bygges to vandingsnet, hvert med en kapacitet på 2000 m3/dag. De vil bestå af en 732 m lang hovedledning og seks 632 m lange sekundærledninger.

Projekt nr. 8: Tertiærrensningsanlæg - Cala Ratjada

a) Avanceret tertiærbehandling med flokkulering-filtrering:

- sigtning med statisk sigte med 0,5 mm åbning

- flokkulering med jernchlorid, inklusive tanke til ti dage

- sandfiltrering med filtersæt

- chlorering, inklusive forchlorering (6 ppm) og efterchlorering (1 ppm), inklusive absorptionstårn.

Desuden en kontrolbygning med kontrolcenter, kontor, omklædningsrum, laboratorium, værksted osv.

Anlæggets kapacitet er 6750 m3/dag, svarende til den projekterede gennemstrømning efter udvidelsen af rensningsanlægget.

b) Pumpestation: Det vand, der er renset i flokkuleringsanlægget, vil blive ført til vandingsområdet via en pumpestation med et volumen på 300 m3

c) Trykledninger: Med en længde på 4350 m.

Projekt nr. 9: Tertiærrensningsanlæg - Cala d'Or

Anlæg til vanding af offentlige grønne områder og haver:

a) Tertiærbehandling omfattende flokkulering-filtrering.

Der er foreslået følgende tertiærbehandlingsanlæg:

- sigtning med statisk sigte med 0,5 mm åbning

- flokkulering med jernchlorid, inklusive tanke til ti dage

- sandfiltrering med filtersæt

- chlorering, inklusive forchlorering (6 ppm) og efterchlorering (1 ppm), inklusive absorptionstårn.

b) Oplagringslagune: Der skal bygges en oplagringslagune til vandet behandlet ved flokkulering-filtrering med en gennemsnitsdybde på 5 m og en samlet kapacitet på 4200 m3.

c) Til vanding i byområder forudses systemet suppleret med 200 m ledning.

6. Mål

Den generelle strategi for projekterne som helhed er at nå frem til en spildevandsrensning, der med hensyn til niveauerne for BOD, faste stoffer osv. svarer til bestemmelserne i Fællesskabets direktiv, og at medtage fjernelse af næringsstoffer i den biologiske behandling samt at overholde en phosphorkoncentration i overensstemmelse med direktivet ved hjælp af fysisk-kemisk behandling og at foretage en slutfiltrering med det formål:

1) at udtømningen i havet ikke medfører ulemper for turistindustrien, og at den økologiske balance ikke forrykkes

2) at nedsivningen i undergrunden sker under de bedst mulige forhold, så vandet igen kan bruges til vandforsyning

3) at vandet genanvendes til vanding, navnlig af offentlige haver.

Et andet mål er at udnytte overskudsslammet fra rensningsanlæggene i landbruget, så det ikke skal deponeres.

7. Tidsplan

>TABELPOSITION>

8. Vurdering af omkostninger og sociale og økonomiske virkninger

a) Der er udført en costbenefitanalyse på følgende grundlag:

- investeringernes levetid: 20 år

- drifts- og vedligeholdelsesudgifter

- vandrensningsafgift dækkende drifts- og vedligeholdelsesudgifter

- vurdering af miljøfordelene: forbedring af vandkvaliteten og folkesundheden

- vurdering af de økonomiske fordele: genanvendelsen af det rensede vand giver en indtægtskilde, der bidrager til, at de oprindelige investeringer tjener sig ind

b) - intern forrentning: varierer fra 5,13 % til 23,73 %

- projekterns nettonutidsværdi er på i alt 1691 mio. 1997-pesetas med en diskonteringssats på 5 %.

c) Oprettelse af arbejdspladser i faserne:

- gennemførelse

direkte: 180

indirekte: 250 (1,5 år)

- drift

direkte: 50

indirekte: 30.

9. Vurdering af virkningen på miljøet

a) Disse projekter berører følgende mål for Fællesskabets indsats på miljøområdet i henhold til artikel 130 R:

- bevarelse, beskyttelse og forbedring af miljøkvaliteten

- beskyttelse af menneskers sundhed

- en forsigtig og rationel udnyttelse af naturressourcerne.

b) For så vidt angår det femte handlingsprograms mål, bidrager denne gruppe projekter til følgende:

- bæredygtig forvaltning af naturressourcerne ved formindskelse af forureningen af vandressourcerne

- passende forvaltning af vandressourcerne

- forbedring af miljøkvaliteten i byerne

- forbedring af befolkningens sundhed og sikkerhed.

c) Projekterne tager sigte på kontrol og opsamling af byspildevand inden for de rammer, der er fastlagt ved direktiv 91/271/EØF om rensning af byspildevand og den spanske lovgivning til gennemførelse af direktivet.

Projekterne indgår også i kategorien i bilag II til direktiv 85/337/EØF.

10. Omkostninger og støtte

>TABELPOSITION>

BILAG

FINANSIERINGSPLAN

>TABELPOSITION>

PROJEKT Nr.: 97/11/61/051

1. Projektets titel

Rensning af spildevand i Castila-La Mancha

2. Myndighed, der er ansvarlig for ansøgningen

2.1. Navn: Dirección General de Análisis y Programación Presupuestaria

2.2. Adresse: Po de la Castellana 162 E - 28071 Madrid

3. Myndighed, der er ansvarlig for projektets gennemførelse

3.1. Navn: J.C.C.M. - Det regionale ministerium for offentlige arbejder - Generaldirektoratet for veje, hydrauliske arbejder og transport

3.2. Adresse: Paseo Cristo de la Vega s/n E - 45071 Toledo

4. Sted

4.1. Medlemsstat: Spanien

4.2. Region: Castilla-La Mancha

5. Beskrivelse

P. 1. Rensningsanlæg - Puebla de Montalbán

Der er tale om en aktiv slamproces ved hjælp af langtidsluftning samt fjernelse af nitrat og fosfor i en biologisk karruseltank. De projekterede installationer omfatter:

a) Tilløbsbygværk

- filtreringsbrønd til grove partikler

- pumpebrønd, sikkerhedsoverløb og indløbskammer

- risteværk (to særskilte kanaler) med selvrensende riste

- sand- og fedtfang med beluftning.

b) Biologisk rensning

- karruselkanal/-tank

- efterklaringstank (diameter 20 m) med skrabeanlæg til slamopsamling

- slam: Rørledninger fra efterklaringstanken til pumpebrønden. Pumper til recirkulation af aktiveret slam til iltningsgrøfterne og af overskydende slam til slamafvandingsbassinet. Det overskydende slam afvandes ved hjælp af tyngdekraft. Det afvandede og homogeniserede slam tørres i en centrifuge.

c) Andre installationer

- industri- og kontrolbygning

- forrensningsanlæg

d) Drift

- laboratorium (pH-meter, måler til måling af opløst O2), udstyr til bestemmelse af faste stoffer

- brandbeskyttelsesudstyr samt normalt og elektrisk standardsikkerhedsudstyr

- maskin- og redskabsværksted

- teknisk bistand.

P. 2. Rensningsanlæg: Illescas, Numancia de la Sagra og Yuncos

Projektet omfatter installering af kloakledninger og spildevandsrensningsanlæg med langtidsluftning og fjernelse af næringsstoffer i byområderne Illescas, Numancia de la Sagra og Yuncos.

a) Spildevandsopsamling: Spildevandsopsamlingen foregår på samme måde i de tre byområder, der er omfattet af projektet. Dette system betjener i øjeblikket 15600 indbyggere om vinteren og 27000 om sommeren. I fremtiden skal det betjene 24400 indbyggere om vinteren og 37200 om sommeren.

Det er tanken at samle kloakledningerne fra de tre byområder ved hjælp af en enkelt samlekanal af asbestcement.

Samlekanalen bør ikke være af beton, men af asbestcement, som er et mere tæt og porøst materiale. Hermed begrænses både udsivningen og indsivningen.

b) Spildevandsrensning: Der er hovedsagelig tale om byspildevand, men en vis del af spildevandet vil komme fra industriområderne i Illescas.

Rensningen består i slamaktivering ved hjælp af langtidsluftning i iltningsgrøfter (karrusel) med fjernelse af næringsstoffer, kemisk udfældning af fosfor og nitrifikation.

Rensningskapaciteten vil være fem gange højere end den nuværende spildevandsmængde.

Anlægget vil være forsynet med alle de følere og apparater til registrering, der er nødvendige for, at det kan fungere fuldstændig automatisk samtidig med, at resultaterne overvåges. Det omfatter ligeledes et laboratorium, som skal udføre analyser for at kontrollere, at rensningen er tilstrækkelig.

c) Slam: Når slammet er tørret ved hjælp af polyelektrolytter og centrifugeret, føres det ved hjælp af en skruepresse til en container; herefter transporteres det til en losseplads, eller anvendes til jordforbedring, hvis analyserne er positive.

P. 3. Las Pedroñeras, Las Mesas, Alberca del Záncara og El Pedernoso

Projektet omfatter opførelse af spildevandsrensningsanlæg i hver af de fire nævnte kommuner. Rensningssystemet er ens i de fire tilfælde, nemlig:

a) Vandrensning: Der projekteres med en vandrensning hele året, der i sommerperioden kan opdeles i to linjer med biologisk rensning. Denne omfatter:

1) Forrensning: Tilløbsbygværk, overløb og filtreringsbrønd; fintmasket ristværk, sand- og fedtfang; olie- og fedtudskiller; fjernelse af sand; flowmåling af det urensede vand.

2) Biologisk rensning: biologisk tank (en linje om vinteren og to om sommeren); efterklaringstank; afløb for renset vand.

b) Slamlinjen omfatter: Recirkulation af aktiveret slam og pumpning af overskydende slam; afvanding af stabiliseret slam; tørring af slam; lagring af tørret slam; transport af slam til losseplads.

P. 4. Rensningsanlæg i Mora

Projektet går ud på at forsyne Mora kommune (Toledo) med et passende rensningsanlæg; det er derfor tanken at etablere en 2 km lang kloakledning, der skal transportere spildevandet fra det nuværende udledningssted til rensningsanlægget.

P. 5. Rensningsanlæg i Socuéllamos

Dette projekt vedrører forlængelse af en kloakledning frem til et rensningsanlæg og opførelse af et spildevandsrensningsanlæg med slamaktivering.

a) Til vandrensningen anvendes:

- pumpebrønd til urenset vand

- sining med en maskestørrelse på 3 mm

- sand- og fedtfang

- Parshall-målekanal med ultralydsflowmåler

- rundt forklaringsbassin (diameter 18 m)

- biologisk tank med en kapacitet på 2048 m3 og fjernelse af fosfor og nitrat.

Fosfor fældes ved hjælp af ferrochlorid og kvælstof ved at skabe anaerobe områder og recirkulation af den blandede væske ved hjælp af pumper fastgjort i væggen

- rundt efterklaringsbassin med en diameter på 22 m

- sterilisering.

b) Slambehandlingen omfatter følgende processer:

- pumpning til recirkulation af slammet

- pumpning af overskydende slam til forklaringstanken

- fjernelse af blandet slam fra forklaringstanken (aerob udrådning)

- aerob udrådning i en iltningstank på 1765 m3 med dyser, der udsender små bobler

- pumpning af slam til afvandingsbassinet

- rundt afvandingsbassin (diameter 8 m)

- pumpning af slam til tørrebassinet

- tørring af afvandet slam ved hjælp af centrifugering

- lagring af slam i siloer.

P. 6. Villanueva de los Infantes, Alcuillas og Cózar

Projektet omfatter opførelse af et spildevandsrensningsanlæg i hver af de tre nævnte kommuner. Rensningssystemet er det samme i de tre tilfælde:

a) Vandrensningslinje: Der projekteres med en vandrensning hele året, der i sommerperioden kan opdeles i to linjer med biologisk rensning. I vandrensningen indgår:

1) Forrensning: Tilløbsbygværk, overløb og filtreringsbrønd; fintmasket ristværk, sand- og fedtfang; olie- og fedtudskiller; fjernelse af sand; flowmåling af det urensede vand.

2) Biologisk rensning: Biologisk tank (en linje om vinteren og to om sommeren); efterklaringstank; afløb for renset vand.

b) Slamlinjen omfatter:

- recirkulation af aktiveret slam og pumpning af overskydende slam

- afvanding af stabiliseret slam

- tørring af slam

- lagring af tørret slam

- transport af slam til en losseplads.

P. 7. Ayna, Bogarra, Lietor og Riopar

Projektet omfatter opførelse af et spildevandsrensningsanlæg i hver af de fire nævnte kommuner. Rensningssystemet er det samme i de fire tilfælde:

a) Vandrensningslinje: Der projekteres med en vandrensningslinje hele året, der i sommerperioden kan opdeles i to linjer med biologisk rensning. Denne omfatter:

1) Forrensning: Tilløbsbygværk, overløb og filtreringsbrønd; fintmasket ristværk, sand- og fedtfang; olie- og fedtudskiller; fjernelse af sand; flowmåling af det urensede vand.

2) Biologisk rensning: Biologisk tank (en linje om vinteren og to om sommeren); efterklaringstank; afløb for renset vand.

b) Slamlinjen omfatter:

- recirkulation af aktiveret slam og pumpning af overskydende slam

- afvanding af stabiliseret slam

- tørring af slam

- lagring af tørret slam.

P. 8. Rensningsanlæg i Ocaña

De vigtigste karakteristika for dette anlæg er:

a) Vandrensningslinje:

- forrensning

- biologisk rensning ved hjælp af langtidsluftning omfattende: anaerobt område, biologisk tank, efterklaring og recirkulation af slam.

b) Slambehandlingslinje:

- slamafvandingstank

- kemisk slamkonditionering

- tørring af slam.

Projektet omfatter forlængelse af spildevandskloakledningen med 4 km og opførelse af et spildevandsrensningsanlæg i Ocaña kommune (Toledo) med en befolkning på 12000 indbyggere.

Ved at forsyne denne kommune med et spildevandsrensningsanlæg undgår man, at udledningerne får uhensigtsmæssige følger for vandkvaliteten.

P. 9. Rensningsanlæg i La Roda

Projektet omfatter opførelse af et rensningsanlæg med følgende karakteristika:

a) Vandrensning:

- tilløbsbygværk med overløb til overskydende vandmængder og almindelig afledningsrørledning

- filtreringsbrønd

- hævning af spildevand ved hjælp af automatisk pumpning

- finsining på to roterende sier med en maskestørrelse på 1,5 mm; kompression af de fjernede affaldsstoffer

- udskillelse af sand og olie ved hjælp af beluftning

- måling og registrering af flow

- biologisk behandling med langtidsluftning af aktiveret slam kombineret med nitrifikation og denitrifikation

- efterklaringsbassin

- desinfektion af det rensede vand med klor i form af natriumhypochlorit.

b) Slamlinje:

- recirkulation af sedimenteret aktiveret slam ved indløbet til den biologiske tank

- fjernelse af overskydende aktiveret slam

- tørring af afvandet slam i en centrifuge med en kapacitet på 3 m3/h efter konditionering med polyelektrolytter. Det tørrede slam anvendes som gødning inden for landbruget eller deponeres på en losseplads.

P. 10. Rensningsanlæg i Torrijos

Bygning af spildevandsrensningsanlæg i Torrijos og tilhørende samlekloakledning. Der anvendes slamaktivering med fuldstændig iltning og fjernelse af næringsstoffer i en biologisk karruseltank. Disse installationer omfatter:

a) Tilløbsbygværk:

- filtreringsbrønd med riste oven for pumpebrønden

- pumpebrønd med dykpumper (2 + 1R)

- sikkerhedsoverløb, tilløbskammer for indblæste væsker. Stenkiste med fordelingskammer til siningskanaler

- risteværk (to særskilte kanaler)

- sand- og fedtfang med beluftning

b) Biologisk rensning:

- karruselkanal/-tank med recirkulation af aktiveret slam fra efterklaringsbassinet

- tank på 6300 m3

- dyser, der udsender små bobler op til 700 enheder

- sonder til måling af opløst O2 og justering af dyserne

- overfladerotorer, der skal holde de faste stoffer i den blandede væske suspenderet ved hjælp af strømacceleratorer (fire i hvert bassin)

- efterklaringsbassin med en diameter på 20 m og recirkulation af aktiveret slam til den biologiske tank. Fjernelse af overskydende slam og suspenderede partikler. Perifer kanal og diverter til opsamling af klaret vand. System af skrabere, der kan føre slammet til den centrale grøft.

c) Slamlinje:

Det aktiverede slam føres fra efterklaringsbassinet til pumpebrønden. Pumper til recirkulation af aktiveret slam til iltningskanalerne og overskydende slam til afvandingsbassinet.

Variabel recirkulationskapacitet afhængig af behov for aktiveret slam i den biologisk tank, en reservepumpe til dette formål (2 + 1R).

- Afvanding af slammet

Det overskydende biologiske slam afvandes ved hjælp af tyngdekraft i et rundt bassin udstyret med diametrale skrabere til central fjernelse; det koncentrerede slam føres til den centrale grøft i bassinet, og flydelaget føres til installationens tilløb. Afvandingsbassinet skal være overdækket.

- Tørring af slammet

Det afvandede og homogeniserede slam tørres i en centrifuge, der forsynes ved hjælp af skruepumper. Der installeres et automatisk polyelektrolytdosimeter; stempelpumper med dobbelt membran (1 + 1R).

d) Andre installationer:

- industri- og kontrolbygning

- forrensningsanlæg.

6. Mål

At forsyne de pågældende kommuner med rensningsanlæg til deres byspildevand, der er i overensstemmelse med kravene i direktiv 91/271/EØF

Anlægget dimensioneres for omkring 160000 indbyggere og skal behandle en vandmængde på omkring 30000 m3/dag

At beskytte miljøet, navnlig vandressourcerne, herunder både overfladevand og grundvand

>TABELPOSITION>

7. Tidsplan

>TABELPOSITION>

8. Vurdering af omkostninger og sociale og økonomiske virkninger

a) En costbenefitanalyse har gjort det muligt at fastlægge følgende parametre:

- investeringer med en levetid på 20 år

- drifts- og vedligeholdelsesudgifter

- aflednings-, rensnings- og vandafgift, der dækker drifts- og vedligeholdelsesudgifterne til rensningsanlæggene

- evaluering af miljøfordelene: vandkvalitet

b) Oprettelse af arbejdspladser i gennemførelsesfasen:

- direkte: 300

- indirekte: 230

c) Den interne rentabilitetssats er på 8 % og nettokapitalværdien (rentesats 4 %) på 2329151 ESP.

9. Vurdering af virkningen på miljøet

Projekterne bidrager til at opfylde behovene for drikkevand og beskytter folkesundheden gennem en rationel anvendelse af de naturlige ressourcer. De muliggør en social og økonomisk udvikling af området samtidig med, at miljøet respekteres.

10. Omkostninger og støtte

>TABELPOSITION>

BILAG

FINANSIERINGSPLAN

>TABELPOSITION>

PROJEKT Nr.: 97/11/61/052

1. Projektets titel

Behandling af fast byaffald i Castilla-La Mancha

2. Myndighed, der er ansvarlig for projektets gennemførelse

2.1. Navn: Dirección General de Planificación

2.2. Adresse: Paseo de la Castellana 162 E - 28071 Madrid

3. Myndighed, der er ansvarlig for projektets gennemførelse

3.1. Navn: Junta de Comunidades de Castilla-La Mancha

Consejería de Agricultura y Medio Ambiente

Dirección General del Agua

3.2. Adresse: C/Pintor Matías Moreno 4 E - 45071 Toledo

4. Sted

4.1. Medlemsstat: Spanien

4.2. Region: Castilla-La Mancha

5. Beskrivelse

5.1. Installationer til selektiv behandling af affald inden for kommunesammenslutningen Consermancha

Projektet omfatter en plan for nedlægning af og kontrol med åbne lossepladser. Der skal dels udleveres containere til de kommuner, der hører ind under Consermancha, til indsamling af genbrugs- og genvindingsaffald, dels etableres 26 centre til indlevering af byaffald ("puntos limpios").

Der skal opstilles 200 containere til glas, 200 til papir, 200 til plastik og 500 til batterier. Der skal endvidere indkøbes to køretøjer til affaldsindsamling.

Hvert af såkaldte "puntos limpios" skal være udstyret med en rampe til på- og aflæsning, der er tilpasset de anvendte køretøjer. De skal endvidere råde over fem containere på 38 m3, to containere til olie, fem til batterier og seks til medicin.

Kommunerne under Consermancha-kommunesammenslutningen er følgende: Alcázar de San Juan, Arenas de San Juan, Argamasilla de Alba, Campo de Criptana, Herencia, Las Labores, Miguel Esteban, Mota del Cuervo, Pedro Muñoz, Puebla de Almoradiel, Puerto Lápice, Quero, Quintanar de la Orden, Santa María de los Llanos, Socuéllamos, El Toboso, Tomelloso, Villacañas, Villafranca de los Caballeros, Villarta de San Juan, Arenales de San Gregorio, Las Pedanías de Alameda de Cervera og Cinco Casas.

5.2. Selektionsanlæg til behandling af fast byaffald i Hellín

Det planlagte anlæg omfatter selektionsfaciliteter i det uorganiske afsnit og et komposteringsanlæg i det organiske afsnit. I det følgende beskrives de vigtigste faser i forbindelse med forberedelse, sortering og behandling af affaldet.

Den mekaniske forberedelse af det faste byaffald omfatter en indledende sortering ved anvendelse af et transportbånd og manuel fjernelse af store genstande og hele stykker glas. Herefter foretages der en mekanisk sortering ved hjælp af en roterende cylinder, en tromlesigte med dimensioner, der er tilpasset affaldsdimensionerne, samt en anordning til åbning af poser. Affald, der er for stort til at blive frasorteret (og som med hensyn til vægt tegner sig for ca 50 % af affaldet), udgøres især af inert affald (plastik, karton, glas, metal m.m.). Ved hjælp af et transportbånd foretages der herefter endnu en manuel sortering for at fjerne de forskellige former for inert affald, som oplagres (glas) eller kompakteres.

Den del af affaldet, der sorteres fra i tromlesigten, komposteres. Ved hjælp af en læssemaskine transporteres dette affald videre til aerob forrådnelse.

Det organiske materiale vendes jævnligt og tilføres ilt.

Man har valgt et system med forrådnelse i et åbent anlæg (en langsom proces, der varer mellem seks og ti uger), fordi det er en relativt billig løsning, og klimaet egner sig til det; man opnår endvidere herved en mindre produktion af affald og færre lugtgener.

Det forventes, at der kan opnås en kompostproduktion svarende til 17 % af den samlede mængde byaffald, som modtages i de pågældende behandlingsanlæg; 48 % af alt byaffaldet vil være organisk og kunne anvendes til denne kompostproduktion. Der vil et være fugtighedssvind på 23 %, og yderligere 8 % sorteres fra sammen med det affald, der udskilles ved sorteringen i afsnittet for uorganisk affald.

Landbrugsbedrifterne i området vil blive tilbudt den fremstillede kompost til en meget konkurrencedygtig pris.

I projektet indgår følgende infrastrukturer:

- Bygninger:

- struktur med metaltag

- bygning til behandling af affald (elektrosvejset stålrammebygning)

- tilhørende bygninger (værksteds- og lagerbygning, kontorer og bygning til personale, indhegning, beplantning og haveanlæg)

- Adgangsvej og vejbelægning

- Vandforsyning

- Elforsyning

- Kloakering

- Brandbeskyttelse.

6. Mål

Generelle mål

Opfyldelse af de tre grundlæggende mål, der er opstillet i den regionale affaldsplan for Castilla-La Mancha:

1) Forebyggelse eller begrænsning af affald ved kilden.

2) Genbrug af emballage.

3) Genvinding og videreudnyttelse af de materialer, der findes i affaldet.

Miljøforringelse, som er forårsaget af emballage, skal forebygges og begrænses, og der skal ske en generel forbedring af affaldsforvaltningen.

Specifikke mål

Hellín-projektet: Genanvendelse ved hjælp af kompostering eller genvinding af 50 % af det affald, der produceres af en befolkning på 55000 indbyggere (20000 tons/år)

Consermancha-projektet: Begrænsning af affaldsmængderne, således at lossepladsernes levetid bliver så lang som mulig

7. Tidsplan

>TABELPOSITION>

8. Vurdering af omkostninger og sociale og økonomiske virkninger

Der er lavet en costbenefitanalyse for en periode på 20 år på grundlag af følgende økonomiske faktorer:

- Omkostningerne omfatter de indledende investeringer og udgifter til vedligeholdelse og udnyttelse i driftsfasen.

- Indtægterne omfatter:

- Indtægter hidrørende fra salg af diverse produkter (kompost, papir, glas m.m.).

- Fordelene ved reduceret forurening.

- Indtægter fra brugerne af anlæggene.

Hertil kommer andre samfundsgevinster, der ikke er direkte målelige:

- Formindskelse af miljørisici og forurening.

- Øget folkesundhed og sikkerhed for en befolkning på 206426 indbyggere.

- Bevidstgørelse af borgerne og inddragelse af disse i genbrugs- og genvindingsforanstaltninger.

9. Vurdering af virkningen på miljøet

a) Projekterne til forvaltning af byaffald er i overensstemmelse med målene i artikel 130 R i traktaten om oprettelse af Det Europæiske Fællesskab med hensyn til bevarelse, beskyttelse og forbedring af miljøet og fremme af beskyttelsen af folkesundheden.

De pågældende foranstaltninger indgår direkte i EU's miljøpolitik og er i overensstemmelse med fællesskabsdirektiverne om miljø, bl.a. direktiv 75/442/EØF (ændret ved direktiv 91/156/EØF) om fast byaffald, og det femte handlingsprogram (ny strategi for miljøet og bæredygtig udvikling), der tager sigte på at begrænse forurening af vandressourcerne, at sikre bedre affaldsforvaltning og at undgå forringelse af bymiljøet, tab af naturressourcer og biologisk mangfoldighed.

Strategien bag denne gruppe af projekter er ligeledes på linje med de mål, der er opstillet i EU-forordningen for Samhørighedsfonden og retningslinjerne i grønbogen om bymiljøet.

Bygningen af anlæg til modtagelse af affald, komposteringsanlæg, centre til indlevering af affald og til sortering heraf indgår i helhedsløsninger for indsamling og behandling. Der er tale om præventive foranstaltninger, som kan medvirke til at forebygge den miljøforringelse, der er en konsekvens af ukontrolleret bortskaffelse af fast byaffald.

b) Når affaldet er giftigt eller farligt på anden måde, skal de ansvarlige myndigheder hurtigst muligt sende dem til anlæg, der er udstyret til behandling af denne type affald.

10. Omkostninger og støtte

>TABELPOSITION>

BILAG

FINANSIERINGSPLAN

>TABELPOSITION>

PROJEKT Nr.: 97/11/61/053

1. Projektets titel

Opførelse af vandforsyningsanlæg i Guadiana afvandingsområdet ved Zujar-dæmningen, 1997

2. Myndighed, der er ansvarlig for ansøgningen

2.1. Navn: Dirección General de Análisis y Programación Presupuestaria

2.2. Adresse: Paseo de la Castellana 162 E - 28071 Madrid

3. Myndighed, der er ansvarlig for projektets gennemførelse

3.1. Navn: Dirección General de Obras Hidráulicas (Ministerio de Medio Ambiente)

3.2. Adresse: Paseo de la Castellana 67 E - 28071 Madrid

4. Sted

4.1. Medlemsstat: Spanien

4.2. Region: Andalusien

5. Beskrivelse

5.1. Guadiana afvandingsområdet

5.1.1. Vandledning fra Guadiana ved Zujar-dæmningen

Dette projekt omfatter de bygværker, der er nødvendige for vandføring til byområderne, nemlig:

- bygværker til vandindtag ved Zujar-dæmningen

- impulsrørledninger til transport af vandet

- bygværker, der muliggør vandledning til kommuner og samarbejdende kommuner (tilknyttede bygninger til rørledningerne omfattende de mekanismer og elementer, der er nødvendige for nettets drift)

- tilknyttede bygværker, der har til formål at sikre en god drift af nettet.

Indtagsbygværk ved Zujar-dæmningen

Som beskrevet under det foregående punkt, omfatter dette afsnit ud over de bygværker, der er nødvendige i forbindelse med vandindtag, også bygværker til forsyning af samarbejdende kommuner i La Serena samt rørafsnittet frem til den første overskæring af Zujar-kanalen.

Vandindtag ved Zujar-dæmningen

Består af et 35,50 m højt udtagstårn, der er bygget tæt op til dæmningen.

Tårnet har tre rektangulære udstrømningsåbninger på 2,0 m × 2,5 m beliggende ved kote 284,6 m, 294,3 m og 304 m.

Disse udstrømningsåbninger kan lukkes ved hjælp af fangdæmninger.

Rørledningerne, der er af rustfrit stål indkapslet i armeret beton, er placeret inde i dæmningen, og har en diameter på 1200 mm.

Indtagsbygværk til de samarbejdende kommuner i La Serena

Dette bygværk består af en bygning indeholdende et pumpesystem omfattende en brønd, hvorpå er fastgjort to pumper med vertikal akse til fælleskommunal vandforsyning, når denne ikke kan foregå direkte ved hjælp af tyngdekraften på grund af et utilstrækkeligt vandniveau.

Forbindelsesrørledning til indtagsbygværket

Afsnit med en længde på 172,162 m mellem udtaget til samarbejdende kommuner i La Serena og overskæringen af Zujar-kanalen.

Rørledning

Rørledningen har en længde på 42,053 m, hvortil skal lægges 163,82 m til forbindelse til indtagsbygværket.

Man har valgt en rørledning af armeret beton med en stålkappe på grund af de fordele, den frembyder med hensyn til pålidelighed og modstandsdygtighed.

Indtagsbygværker

Den planlagte rørledning skal betjene følgende kommuner og samarbejdende kommuner:

- samarbejdende kommuner i La Sérénade

- Campanario kommune

- de samarbejdende kommuner La Coronada, Magacela og La Haba

- Villanueva de La Serena kommune

- samarbejdende kommuner i Vegas Altas

- Transa indtagsbygværket

- Don Benito kommune

- impulspumpestationen i Don Benito (forsyningsplaner)

Afsnittet vedrørende den første kommune på listen er beskrevet ovenfor. Som anført under punkt 4, betjenes denne kommune af bygværkerne til vandindtag i Zujar.

Indtagsbygværker i Campanario kommune

Består af en bygning beliggende oven for hovedledningen efter Guadalefra overgangen.

Denne bygning indeholder de mekanismer, der er nødvendige til regulering og kontrol af vandmængden.

Indtagsbygværker i de samarbejdende kommuner La Coronada, Magacela og La Haba

Består af en bygning beliggende oven for hovedledningen ved siden af disse kommuners fælles spildevandsrensningsanlæg (ETAP).

Denne bygning indeholder de anordninger, der er nødvendige til regulering og kontrol af vandmængden.

Indtagsbygværker i de samarbejdende kommuner Villanueva de La Serena kommune, Transa og Vegas Altas

Består af en bygning beliggende oven for hovedledningen i parken omkring Villanueva de La Serenas spildevandsrensningsanlæg (ETAP).

Denne bygning indeholder de mekanismer, der er nødvendige til regulering og kontrol af vandmængden.

Indtagsbygværker i Don Benito kommune og forsyningsplaner for impulspumpestationen i Don Benito

Omfatter:

En pumpestation bestående af en bygning med to horisontale "split case"-pumper.

Til impulsion: En impulsrørledning af støbejern med en længde på 2761 m og en diameter på 500 mm vil forbinde den planlagte pumpestation og drikkevandsbehandlingsanlægget i Don Benito.

Tilknyttede byværker

Dette afsnit omhandler tilknyttede bygværker, der skal lette driften af vandledningsnettet.

Der bør i denne forbindelse skelnes mellem vandledningsmekanismer og kontrolsystemet.

- afspærringsventiler

- reduktionsventiler

- luft- og ventilationsventiler

- overløb

- demonteringsanordninger

- målere

Kontrolsystemet består af et net af fjernstationer, der er installeret på forskellige kontrolsteder, og som fungerer ved hjælp af en mikroprocessor forbundet til centralen med en kommunikationslinje til transmission af information og ordrer.

6. Mål

Vandforsyning til indbyggere ramt af tørke.

Etablering af en infrastruktur af rørledninger, pumper og tilknyttede installationer for at sikre vandforsyningen og en bæredygtig vækst i området.

Forbedring af vandforsyning i byerne.

Forbedring af vandkvaliteten.

Forbedring af de sanitære forhold og af de berørte indbyggeres livskvalitet.

Øget tilgængelighed af vandressourcer gennem en mere rationel og bedre koordineret anvendelse.

Forbedring af forvaltningen og anvendelsen af vandressourcerne.

Disse mål er opstillet i nedenstående tabel:

>TABELPOSITION>

7. Tidsplan

>TABELPOSITION>

8. Vurdering af omkostninger og sociale og økonomiske virkninger

Der er gennemført en costbenefitanalyse på grundlag af følgende elementer:

- investerings- og driftsomkostninger

- garanteret vandtilgængelighed

- forbedring af vandkvaliteten

- nedbringelse af overudnyttelsen af de vandførende lag.

Den interne rentabilitetssats er på 63 %, hvilket afspejler projektets gode rentabilitet.

9. Vurdering af virkningen på miljøet

Dette vandforsyningsprojekt for Guadiana afvandingsområdet har indlysende positive virkninger på infrastrukturen i de berørte områder, der navnlig viser sig ved:

- forbedring af velfærden blandt de befolkningsgrupper, der er berørt af begrænsninger i vandforsyningen

- fjernelse af de begrænsninger og den dæmper, som mangelen på vand har lagt på vækstpotentialet og udviklingen af de forskellige produktionssektorer.

Det planlagte arbejdsprogram for denne række af projekter ligger i forlængelse af de foreløbige udkast til planer for afvandingsområderne og af den nationale vandforsyningsplan og er således i overensstemmelse med den nationale vandforsyningsstrategi.

Projektet bidrager samtidig til en forbedring af livskvaliteten blandt de indbyggere, der er berørt af vandmangel, og gør det muligt at fastlægge grundlaget for en bæredygtig udvikling af regionen i overensstemmelse med retningslinjerne i Fællesskabets femte handlingsprogram inden for miljø og bæredygtig udvikling.

Projektet falder inden for de rammer, der er fastsat i direktiv 75/440/EF om kvaliteten af overfladevand beregnet til produktion af drikkevand, og er i overensstemmelse med de retningslinjer, der er fastsat i fællesskabsdirektiverne om distribution af vand beregnet til mennesker (85/337/EØF, 80/778/EØF, 75/440/EØF og 79/869/EØF).

10. Omkostninger og støtte

>TABELPOSITION>

BILAG

FINANSIERINGSPLAN

>TABELPOSITION>

PROJEKT Nr.: 97/11/61/053-bis

1. Projektets titel

Opførelse af vandledningsbygværker i Tajoflodens afvandingsområde, 1997

2. Myndighed, der er ansvarlig for ansøgningen

2.1. Navn: Dirección General de Análisis y Programación Presupuestaria

2.2. Adresse: Paseo de la Castellana 162 E - 28071 Madrid

3. Myndighed, der er ansvarlig for projektets gennemførelse

3.1. Navn: Dirección General de Obras Hidráulicas (Ministerio de Medio Ambiente)

3.2. Adresse: Paseo de la Castellana 67 E - 28071 Madrid

4. Sted

4.1. Medlemsstat: Spanien

4.2. Region: Madrid

5. Beskrivelse

Tajoflodens afvandingsområde

5.1. Forstærkning af rørledning til forsyning af San Fernando de Henares og andre lokaliteter

Forstærkning af det eksisterende system gennem nedlægning af en ny vandledning fra reservoir 7 i Madrid (Gran San Blas) til området Torejón de Ardoz, Coslada og San Fernando de Henares.

Rørledningen skal have en maksimumkapacitet på 2,5 m3/s og en gennemsnitlig kapacitet på 1,1 m3/s. Projektet er opdelt i tre særskilte afsnit.

Afsnit nr. 1: fra reservoir nr. 7 i Madrid (Gran San Blas) til Ciudad Pegaso tæt ved O'Donell banegården.

Afsnit nr. 2: fra Ciudad Pegaso til Citipac (Coslada). Omfatter en forbindelsesrørledning til Torrejón-rørledningen.

Afsnit nr. 3: fra Citipac (Coslada) til Torrejón.

Arbejderne omfatter generelt:

- fordelingskamre

- udluftningskamre

- udladningskamre

- flowmålekamre

samt alle tilknyttede bygværker: mandehuller og inspektionsåbninger, underføringer under kommunikationslinjer og overføringer over vandløb og kløfter, ventiler og nødvendige specialdele.

5.2. Forbedring af forsyningen af Torrelaguna systemet, sekundær sydlig rørledning: San Agustín de Guadalix, San Sebastián de los Reyes og Alcobendas

Udbygning af det eksisterende system med en ny vandledning fra Canal Alto til området San Agustín de Guadalix, San Sebastián de los Reyes og Alcobendas.

Indtagsbygværk

Dette bygværk, der opføres på højde med Canal Alto, består af et 3 m langt lateralt ekspansionskammer. Det opføres på stedet i armeret beton.

Reguleringsbassin

Den projekterede kapacitet er på 36000 m3.

Dette bassin, der opdeles i to afsnit med samme kapacitet, opføres af præfabrikerede betonpaneler, hvilket gør det muligt at fastgøre det til terrænet uden ekstraomkostninger. Tagdækning sker på stedet.

Afsnit nr. 1: første afsnit går fra Canal Alto til La Mediana.

Afsnit nr. 2: andet afsnit går fra La Mediana til Punta Galea (PK-31 på N-I).

Følgende arbejder er planlagt:

- tilknyttede bygværker: kamre, inspektionsåbninger, underføringer under kommunikationslinjer og overføringer over vandløb og kløfter

- hydromekanisk udstyr: spærreventiler, omløbsventiler, udluftningssystemer, flowmålere, trevejsventiler med tilhørende kamre og inspektionsåbninger

- de nødvendige fjernstyrings- og automatiseringsenheder.

Systemet består af et net af fjernstationer, der er installeret på forskellige kontrolsteder, og som fungerer ved hjælp af en mikroprocessor forbundet til centralen med en kommunikationslinje til transmission af information og ordrer.

6. Mål

Vandforsyning til indbyggere ramt af tørke.

Etablering af en infrastruktur af rørledninger, pumper og tilknyttede installationer for at sikre vandforsyningen og en bæredygtig vækst i området.

Forbedring af vandforsyningen i byerne.

Forbedring af vandkvaliteten.

Forbedring af de sanitære forhold og af de berørte indbyggeres livskvalitet.

Øget tilgængelighed af vandressourcer gennem en mere rationel og bedre koordineret anvendelse.

Forbedring af forvaltningen og anvendelsen af vandressourcerne.

Disse mål er opstillet i nedenstående tabel:

>TABELPOSITION>

7. Tidsplan

>TABELPOSITION>

8. Vurdering af omkostninger og sociale og økonomiske virkninger

Der er gennemført en costbenefitanalyse på grundlag af følgende elementer:

- investerings- og driftsomkostninger

- garanteret vandforsyning

- forbedring af vandkvaliteten

- nedbringelse af overudnyttelsen af de vandførende lag.

Den interne rentabilitetssats er på 63 %, hvilket afspejler projektets gode rentabilitet.

9. Vurdering af virkningen på miljøet

Dette vandforsyningsprojekt for Tajoflodens afvandingsområde har indlysende positive virkninger på infrastrukturen i de berørte områder, der navnlig viser sig ved:

- forbedring af velfærden blandt de befolkningsgrupper, der er berørt af begrænsninger i vandforsyningen

- fjernelse af de begrænsninger og den dæmper, som vandmangelen har lagt på vækstpotentialet og udviklingen af de forskellige produktionssektorer.

Det planlagte arbejdsprogram for denne række af projekter ligger i forlængelse af de foreløbige udkast til planer for afvandingsområderne og af den nationale vandforsyningsplan og er således i overensstemmelse med den nationale vandforsyningsstrategi.

Projektet bidrager samtidig til en forbedring af livskvaliteten blandt de indbyggere, der er berørt af vandmangel, og gør det muligt at fastlægge grundlaget for en bæredygtig udvikling af regionen i overensstemmelse med retningslinjerne i Fællesskabets femte handlingsprogram inden for miljø og bæredygtig udvikling.

Projektet ligger inden for de rammer, der er fastsat i direktiv 75/440/EØF om kvaliteten af overfladevand beregnet til produktion af drikkevand, og er i overensstemmelse med de retningslinjer, der er fastsat i fællesskabsdirektiverne om distribution af drikkevand (85/337/EØF, 80/778/EØF, 75/440/EØF og 79/869/EØF).

10. Omkostninger og støtte

>TABELPOSITION>

BILAG

FINANSIERINGSPLAN

>TABELPOSITION>

PROJEKT Nr.: 97/11/61/057

1. Projektets titel

Vandforsyning: afsaltningsanlæg i Las Palmas Telde

2. Myndighed, der er ansvarlig for ansøgningen

2.1. Navn: Dirección General de Análisis y Programación Presupuestaria

2.2. Adresse: Paseo de la Castellana 162 E - 28071 Madrid

3. Myndighed, der er ansvarlig for projektets gennemførelse

3.1. Navn: Dirección General de Obras Hidráulicas y Calidad de las Aguas (MIMAM)

3.2. Adresse: Paseo de la Castellana 67 E - 28071 Madrid

4. Sted

4.1. Region: De Canariske Øer

4.2. Kommune: Las Palmas

5. Beskrivelse

Dette projekt vedrører opførelsen af et nyt afsaltningsanlæg i Las Palmas Telde og omfatter:

- udskiftning af de fire eksisterende inddampningsapparater med nye, der anvender HTME-teknologi (horizontal tube multiple effect)

- tilpasning af de eksisterende kedler og turbiner til de nye inddampningsapparaters termodynamiske krav

- nedlægning af rørledninger over en strækning på 4218 m samt forskellige pumpestationer og tanke.

Det nye udstyr vil øge den daglige produktionskapacitet fra 20000 m3 til 35000 m3.

Den anvendte afsaltningsproces indebærer fordampning og indsamling af ubehandlet vand fra havet i nærheden af anlægget.

Produktet (drikkevand) vil blive sendt til eksisterende reservoirer i nærheden og derfra direkte til distributionsnettet.

6. Mål

Dette projekt er i overensstemmelse med de indledende planer i vandindvindingsplanerne og den nationale vandplan.

Dets vigtigste mål er:

- at levere drikkevand (35000 m3/dag) til en befolkning på 374662, der i øjeblikket lider under virkningerne af tørken

- at etablere en infrastruktur bestående af 4218 m rørledning, forskellige pumpestationer, tanke og andre tilknyttede anlæg for at sikre vandforsyningen og muliggøre en bæredygtig udvikling af byen

- at forbedre byens vandforsyning

- at forbedre vandkvaliteten

- at forbedre den berørte befolknings sundhed og livskvalitet

- at øge tilgængeligheden af vand ved at spare på det og koordinere brugen heraf

- at forbedre forvaltningen og udnyttelsen af vandet.

7. Tidsplan

>TABELPOSITION>

8. Vurdering af omkostninger samt sociale og økonomiske virkninger

Costbenefitanalysen blev gennemført på følgende grundlag:

- investeringer og driftsomkostninger

- garanteret vandforsyning

- nedbringelse af overudnyttelsen af de vandførende lag.

Projektets interne rentabilitetssats er på 10,9 %, hvilket viser en god rentabilitet.

9. Vurdering af virkningen på miljøet

Projektet vil i væsentlig grad forbedre infrastrukturen i det pågældende område, navnlig med hensyn til:

- bevarelse, beskyttelse og forbedring af miljøet

- forvaltning af vandressourcerne.

De individuelle foranstaltninger, der udgør denne gruppe af projekter, er i overensstemmelse med de foreløbige projekter i vandressourceplanen for vandindvindingsområdet og i den nationale plan. Dette sikrer overensstemmelse med den nationale strategi for vandressourcerne.

Projektets vigtigste mål er at afhjælpe de skader, som tørken har forårsaget i de seneste år, og som har tvunget den spanske regering til at tage hensyn til befolkningens umiddelbare behov. Men foranstaltningerne bør også bidrage til at forhindre, at sådanne alvorlige situationer opstår igen i fremtiden, og dermed til en forbedring af livskvaliteten.

Projektet er i overensstemmelse med de krav til kvaliteten af overfladevand, der anvendes til produktion af drikkevand, og som er opstillet i direktiv 75/442/EØF.

10. Omkostninger og støtte

>TABELPOSITION>

BILAG

FINANSIERINGSPLAN

>TABELPOSITION>

PROJEKT Nr.: 97/11/61/062

1. Projektets titel

Regulering af den nedre del af Guadalhorce-floden

2. Myndighed, der er ansvarlig for ansøgningen

2.1. Navn: Dirección General de Análisis y Programación Presupuestaria

2.2. Adresse: Paseo de la Castellana 162 E - 28071 Madrid

3. Myndighed, der er ansvarlig for projektets gennemførelse

3.1. Navn: Dirección General de Obras Hidráulicas y Calidad de las Aguas

Ministerio de Medio Ambiente

3.2. Adresse: Paseo de la Castellana 162 E - 28071 Madrid

4. Sted

4.1. Medlemsstat: Spanien

4.2. Region: Andalusien

5. Beskrivelse

Den del af floden, der skal udbygges, ligger mellem det sted, hvor floden løber ud i Campanillas-floden og deltaområdet, hvor Guadalhorce efter at have krydset hovedvej 340 deler sig i to. Den projekterede gennemstrømning er på 4000 m3/s. Det projekterede løb følger den nuværende flodseng, indtil floden deler sig i to, hvorefter den følger den gamle flodseng. Bredderne vil blive forhøjet med jordopfyldninger, ovenpå hvilke der vil blive anlagt serviceveje, der afgrænser det område, som oversvømmes. Der vil være behov for en undersøgelse af afvandingen af dalen samt for ombygning eller renovering af visse bygninger, der ligger i vejen.

Den anbefalede løsning består i nøje at følge modellens linjeføring i flodmundingen og kanalen idet, afledningskanalens linjeføring ændres lidt for at lede den uden om en arkæologisk udgravning.

Beskyttelsen af bredderne langs den nedre del af vandløbet mod erosion indebærer en stensætning af skråningerne.

Langs den øvre del vil bredderne blive sikret ved hjælp af beplantning, idet skråningerne endvidere beskyttes af stenkastninger.

På den øverste del af skråningerne vil der blive anlagt en platform til brug for Confederación Hidrográfica del Sud i forbindelse med tilsyn og drift.

Dræningen af områderne uden for kanaliseringen løses ved hjælp af en omkransende grøft med et system til direkte udledning i floden, idet der installeres rørledninger og klapventiler forskellige steder.

Med hensyn til de bygninger, der ligger i vejen, er det tanken at udvide jernbanebroen på linjen Malaga-Fuengirola samt broen over hovedvej 340 og at flytte akvædukten Bores-Romero og spildevandsledningen i Torremolinos. Det er ligeledes planen at beskytte underbygningen af viadukten over motortrafikvejen Azucarera-La Colina.

6. Mål

Målet med projektet er at sikre, at den nedre del af Guadalhorce mellem det sted, hvor denne løber sammen med Campanillas-floden, og havet har tilstrækkelig kapacitet til at absorbere 4000 m3/s uden at fremkalde oversvømmelser.

Flodens oprindelige linjeføring vil så vidt muligt blive respekteret, og de indvirkninger, som arbejdet vil få på det delvis bebyggede område, vil blive nedbragt til et minimun. Området mellem de to flodarme, der er klassificeret som beskyttet naturområde, vil blive forbedret.

7. Tidsplan

>TABELPOSITION>

8. Vurdering af omkostninger og sociale og økonomiske virkninger

a) Der er blevet gennemført en costbenefitanalyse på grundlag af følgende hypoteser:

- Investeringernes levetid: 30 år.

- Generelle fordele: Nedbringelse af skader som følger af oversvømmelser og erosion, nedbringelse af udsivningen fra den kunstige sø, kvantificering af de økonomiske følger af tab af menneskeliv.

- Miljøfordele: Bevarelse, beskyttelse og forbedring af kvaliteten af bymiljøet, forebyggelse af oversvømmelsesrisici, forbedring af et område, der er klassificeret som beskyttet naturområde, oprettelse af et rekreativt område til social brug.

b) Arbejdspladser oprettet i:

- gennemførelsesfasen (24 måneder):

direkte: 170

indirekte: 300.

c) Den interne rentabilitetssats er på 7,5 %, nettokapitalværdien beregnet på grundlag af en rentesats på 6 % er på 1092000000 ESP, costbenefitforholdet er på 2,2.

9. Vurdering af virkningen på miljøet

De miljømålsætninger i artikel 130 R i traktaten og de prioriterede mål og temaer i det femte rammeprogram, som projektet forfølger, er:

1. Bevarelse, beskyttelse og forbedring af miljøkvaliteten

2. Beskyttelse af folkesundheden

3. En forsigtig og rationel udnyttelse og en bæredygtig forvaltning af naturressourcerne

4. Beskyttelse af naturen og biodiversiteten

5. Beskyttelse af bymiljøet

6. En passende forvaltning af vandressourcerne

Projektet opfylder endvidere kravene i direktiv 92/43/EØF om naturlige levesteder og direktriv 74/409/EØF om vilde fugle.

Det specifikke mål med dette projekt er at forbedre miljøforholdene i vandløbene og at forebygge oversvømmelser og jorderosion.

10. Omkostninger og støtte

>TABELPOSITION>

BILAG

FINANSIERINGSPLAN

>TABELPOSITION>

PROJEKT Nr.: 97/11/61/065

1. Projektets titel

Rørledning og anlæg til rensning af spildevand i Palencia

2. Myndighed, der er ansvarlig for ansøgningen

2.1. Navn: Dirección General de Análisis y Programación Presupuestaria (MEH)

2.2. Adresse: Paseo de la Castellana 162 E - 28071 Madrid

3. Myndighed, der er ansvarlig for projektets gennemførelse

3.1. Navn: Dirección General de Obras Hidráulicas (MIMAM)

3.2. Adresse: Paseo de la Castellana 67 E - 28071 Madrid

4. Sted

4.1. Medlemsstat: Spanien

4.2. Region: Den selvstyrende region Castilla y León

5. Beskrivelse

Projektet vedrører bygning af de nødvendige infrastrukturer til bortledning og rensning af spildevand fra byen Palencia. Der skal udføres følgende arbejder:

- pumpning og ledning af spildevand fra Balastera-området

- tilslutning af udledninger på Carrión-flodens højre bred

- rørledning (diameter: 250 mm; længde: 437 m) på højre flodbred frem til samlebrønd

- opsamlingsanlæg og overløb

- rørledning (diameter: 1200 mm; længde: 2644 m) fra opsamlingsanlægget til rensningsanlægget

- anlægsarbejder på Carrión-flodens bredder

- pumpning af urenset spildevand i rensningsanlægget.

Rensningsanlæg

Rensning af spildevand

- brønd til opsamling af slam og pumpning af urenset spildevand

- fjernelse af faste stoffer i tre afsnit med selvrensende risteværk

- sandfang-fedtudskiller i tre afsnit med beluftning

- måling af gennemstrømning med ultralyd

- primær bundfældning i tre runde bundfældningstanke med skrabeanlæg

- biologisk reaktor med nitrifikation-denitrifikation i tre afsnit

- sekundær bundfældning i tre runde bassiner

- tank til renset spildevand (200 kubikmeter), desinficering med natriumhypochlorit.

Slambehandling

- koncentrering af slam vha. bundfældning

- koncentrering ved fjernelse af flydelag af biologisk slam

- bassin til blanding af koncentreret slam

- anaerob forrådnelse i to cylinderformede rådnetanke

- reservetank til slam

- afvanding i centrifuger

- polyelektrolytbehandling af slam

- siloer til opbevaring af slam.

Gasbehandling

- opbevaring i to gasbeholdere med membran

- anlæg til afbrænding af overskudsgas

- kedel og motorgenerator.

Tilhørende installationer og bygninger, der er nødvendige for anlæggets drift

- Udledning af renset spildevand i Carrión-floden gennem ledning i armeret beton (diameter: 1000 mm)

6. Mål

Projektet indgår i arbejderne under spildevandsrensningsplanen Plan Nacional de Saneamiento y Depuración de aguas residuales urbanas, der er i overensstemmelse med kriterierne i direktiv 91/271/EØF.

>TABELPOSITION>

7. Tidsplan

>TABELPOSITION>

8. Vurdering af omkostninger og sociale og økonomiske virkninger

Den økonomiske analyse er baseret på en 20-årig periode

Der er i forbindelse med omkostningerne taget hensyn til investeringer, drift og vedligeholdelse.

Indtægter:

- Afgifter for udløb, rensning og vand, der betales af brugerne, og som gør det muligt at dække udgifter til drift og vedligeholdelse.

- Økonomisk vurdering af den miljøgevinst, der opnås ved forbedring af vandkvaliteten, udtrykt i skyggepriser og baseret på en sammenligning mellem forureningsbelastningen (målt i forureningsenheder) før og efter rensning af spildevandet.

Den beregnede interne rente er på 2,67 %.

9. Vurdering af virkningen på miljøet

1) Med de planlagte faciliteter kan der gennemføres rensning af spildevand, der på nuværende tidspunkt ikke renses; herigennem reduceres forureningen, og vandkvaliteten forbedres mærkbart.

De planlagte foranstaltninger tager sigte på at undgå en forværring af miljøproblemerne i vandløb, som i visse tilfælde kan være sundhedsfarlige for mennesker; de har endvidere til formål at mindske forurening af spildevandet fra en stor befolkningsgruppe, hvorigennem der kan opnås renere overfladevand og grundvand.

2) Samleledningerne skal tilsluttes rensningsanlægget, inden de tages i brug.

Slammet fra rensningsanlægget skal sendes til en kontrolleret losseplads eller anvendes i landbruget på de vilkår, der er fastsat i direktiv 86/278/EØF.

10. Omkostninger og støtte

>TABELPOSITION>

BILAG

FINANSIERINGSPLAN

>TABELPOSITION>

PROJEKT Nr.: 97/11/61/066

1. Projektets titel

Samleledning og anlæg til rensning af spildevand i Salamanca

2. Myndighed, der er ansvarlig for ansøgningen

2.1. Navn: Dirección General de Análisis y Programación Presupuestaria (MEH)

2.2. Adresse: Paseo de la Castellana 162 E - 28071 Madrid

3. Myndighed, der er ansvarlig for projektets gennemførelse

3.1. Navn: Dirección General de Obras Hidráulicas (MIMAM)

3.2. Adresse: Paseo de la Castellana 67 E - 28071 Madrid

4. Sted

4.1. Medlemsstat: Spanien

4.2. Region: Den selvstyrende region Castilla y León

5. Beskrivelse

Projektet vedrører bygning af de nødvendige infrastrukturer til bortledning og rensning af spildevand fra Salamanca. Der skal udføres følgende arbejder:

Hovedsamleledning, der skal føre spildevand fra det nuværende rensningsanlæg til det nye projekterede rensningsanlæg

- ledning i armeret beton (længde: 2339 m; diameter: 2500 mm-3000 mm)

- overløb, der sikrer, at fortyndingsforholdet bliver mindst 1:5

- regnvandsledning med forbindelse til Tormes-floden (længde: 33 m; diameter: 3000 mm)

- inspektions- og tilslutningsbrønde

Rensningsanlæg

Rensning af spildevand

- brønd til opsamling af slam og pumpning af urenset spildevand

- aflastningsanlæg og overløb

- fjernelse af faste stoffer i fire afsnit med automatisk risteværk og selvrensende filtre

- sandfang-fedtudskiller i fire afsnit med beluftning

- måling af gennemstrømning med ultralydsudstyr af Parshall-typen

- primær bundfældning i fire cirkulære bundfældningstanke

- samlebrønd og biologisk omløbskanal

- fire aktiveringsbassiner fordelt på tre afsnit (anoxisk, fakultativ og med beluftning)

- sekundær bundfældning i fire runde bassiner med indsug

- samlebrønd og udløb til renset spildevand

- kloringsbassin

Slambehandling

- pumpning af primærslam

- pumpning og recirkulering af biologisk slam

- to bassiner til koncentrering af primærslam og bundfældning

- to bassiner til koncentrering af biologisk overskudsslam ved flydning

- bassin til homogenisering og blanding af koncentreret slam

- pumpning af slam til forrådnelse

- anaerob forrådnelse i tre cylinderformede rådnetanke

- anlæg til opvarmning af slam

- oplagringstank til slam

- afvanding i centrifuger (tre)

- polyelektrobehandling af slam

- to siloer til slamopbevaring

Gasbehandling

- opbevaring af gas i tre lavtryksbeholdere med membran

- anlæg til afbrænding af overskudsgas

Tilhørende installationer og bygninger, der er nødvendige for anlæggets drift.

6. Mål

Projektet indgår i arbejderne under spildevandsrensningsplanen Plan Nacional de Saneamiento y Depuración de aguas residuales urbanas, der er i overensstemmelse med kriterierne i direktiv 91/271/EØF.

>TABELPOSITION>

7. Tidsplan

>TABELPOSITION>

8. Vurdering af omkostninger og sociale og økonomiske virkninger

Den økonomiske analyse er baseret på en 20-årig periode

Der er i forbindelse med omkostningerne taget hensyn til investeringer, drift og vedligeholdelse.

Indtægter:

- Afgifter for udløb, rensning og vand, der betales af brugerne, og som gør det muligt at dække udgifter til drift og vedligeholdelse.

- Økonomisk vurdering af den miljøgevinst, der opnås ved forbedring af vandkvaliteten, udtrykt i skyggepriser og baseret på en sammenligning mellem forureningsbelastningen (målt i forureningsenheder) før og efter rensning af spildevandet.

Den beregnede interne rente er på 6,65 %.

9. Vurdering af virkningen på miljøet

1) Med det planlagte anlæg kan der gennemføres rensning af spildevand, der på nuværende tidspunkt ikke renses; herigennem reduceres forureningen, og vandkvaliteten forbedres mærkbart.

De planlagte foranstaltninger er forebyggende og tager sigte på at undgå en forværring af miljøproblemerne i vandløb, som i visse tilfælde kan være sundhedsfarlige for mennesker; de har endvidere til formål at mindske forureningen af spildevandet fra en stor befolkningsgruppe, hvorigennem der kan opnås renere overfladevand og grundvand.

2) Samleledningerne skal tilsluttes rensningsanlægget, inden de tages i brug.

Slammet fra rensningsanlægget skal sendes til en kontrolleret losseplads eller anvendes i landbruget på de vilkår, der er fastsat i direktiv 86/278/2EØF.

10. Omkostninger og støtte

>TABELPOSITION>

BILAG

FINANSIERINGSPLAN

>TABELPOSITION>

PROJEKT Nr.: 98/11/61/001

1. Projektets titel

Spildevandsrensningsanlæg i Alcazar de San Juan. Fase III (Ciudad Real)

2. Myndighed, der er ansvarlig for ansøgningen

2.1. Navn: Dirección General de Análisis y Programación Presupuestaria

Ministerio de Economía y Hacienda

2.2. Adresse: Paseo de la Castellana 162 E - 28071 Madrid

3. Myndighed, der er ansvarlig for projektets gennemførelse

3.1. Navn: Dirección General de Obras Hidráulicas y Calidad de las Aguas

Ministerio de Economía y Hacienda

3.2. Adresse: Plaza San Juan de la Cruz s/n E - 28071 Madrid

4. Sted

4.1. Medlemsstat: Spanien

4.2. Region: Castilla-La Mancha

4.3. Provins: Ciudad Real

5. Beskrivelse

Kontrakten vedrørende projektet indgås med den betingelse, at den samlede pris skal erlægges ved afleveringen af arbejderne.

Projektet omfatter tredje fase af spildevandsrensnings